Previous Article Pu Donald Trump Nih Ruahphak Loin Syria A Den\nNext Article Obama Nih Ningcanglo In Nawlngeihnak A Hman Le Hmanlo Hlathlai Ding In President Trump Nih Hluttaw A Nawl\nParliament nih President nawlngeihnak zeihmanh i donhkhanhter loin a hlathlai i ziknawh le eihmuarnak ah a tel ko tiah biachahnak an tuahmi cu Biaceihnak Zungpi nih fehternak an tuah cang. Hihi amah President nu pumpak hawikom tha Choi Soon-sil he pehtlaihnak in a thawkmi a si.\nAtu ah President sinak dirhmun a sungh cang caah mipi pakhat sawhsawh bantuk dirhmun lawng a si cang. Cucaah, thilsual, ziknawh le eihmurnak a tuahmi kong ah sualphawt khawh a si cang.\nCun, atu bantukin biaceihnak zung nih a sang bik biakhiahnak an tuah cang caah a rannak bik in ni 60 chung ah thimnak an tuah colh a hau dingmi a si.\nZeiruang dah Park Geun-hye nih a rian a sungh?\nAtu bantuk thil a canmi vialte hi President Park le a hawinu Pi Choi Sonn-sil pehtlaihnak kar ah a hngatmi a si. Pi Choi nih hin, President nu he an i pehtlaihnak a that ruang ah cucu phungninglo in a hman. Cucu phungning lo in a hmanmi cu South Korea ram ah a ummi Company cheukhat kha Pressure a pek hna. Hi thil a cannak cu Pi Choi nih President Pi Park he an i pehtlaihnak hmang in Company kha amah [Pi Choi] nih a tawlrelmi riantuannak bu ah tangka tampi a hlutter hna timi in a thawkmi a si.\nCu lawng siloin, riantuan a tlamtlin khawhnak ding caah President Pi Park hi amah pumpak lila a tel i, Pi Choi sin ahhin a cozah minung a si lomi nih tonghtham khawh lomi le hmuh ding a si lomi catlap le herhhai tiang a phan.\nCu bantuk thawngpang a chuah cangka in kan hnu December 2016 ah South Korea Parliament nih President Park cu a rian phuah ding ah an ceih colh. Cun, a sang bikmi biaceihnak zung Constitutional Court nih a tawlrel i; a rian phuah ding maw a si lai, asilo ah Parliament nih an chuahpi mi deuh dah let than ah a tha lai timi caansaupi chung an ceih.\nCucu nihin cawn ninga (March 10) ah Biaceih Bawi minung 8 a telmi nih biakhiahnak an tuah hi a si. A biakhiahnak ah an hngattermi cu President Park a thil tuahmi nih zauk (democracy) phung le phungphai upatnak (rule of law) a muru le thlarau simi vialte a hnursuan dih.\nBiaceihnak Zung nih cun, "President nu nih hramhram in phung a buar. Cucu, Pi Choi nih a hmuh awk le tongtham ding a silomi cozah kongkau ah a thlakter. Cucaah, cozah nih zulh ding timi phungphai a buar lawng silo in, rampi nih thlithup (secret) tampi zong leng ah a chuahter" tiah an ti.\nNain, President nu nihcun, "Pi Choi nih a cozah he pehtlaihmi catlap le herhhai pawl kong ah a thlaknak a um lo. Hihi cu sualpuh le thatlonak kawl sawhsawh bia lawng a si tiah a al lengmang lawng silo in, cu bantukin lunghrinh dingmi kong a chuahpitu lila zong cu sualphawt in a mawhchiat ve hna".\nTulio ah zeidah a cang?\nPi Park Geun-hye cu President a sinak in phuah a si cang. President nih tuah dingmi le tuanvo vialte tuahnak nawl a ngei ti lo. Cucaah, amah aiawh ah Prime Minister nih a rian cu a tuan chung cang.\nCun, Pi Park nih a zung cu a chuaktak hrimhrim a hau cang. A zung lawng silo in, phungningte in a umnak President Inn zong in a chuah a hau. Cuhnu ah, ni 60 chung ah South Korea President thimnak cu an tuah than colh lai.\nZeitindah an lehrulh cio ning a si?\nPresident Pi Park ziknawh le eihmuarnak ah a tel timi thawngpang a than cangka in South Korea ram chung ah duhlonak langhternak in a khat colh. President Pi Park cu a rian in tum seh timi halnak catar le duhlonak langhter cu kan hnu kum in a peh zungzal ti awk khin a um.\nAsinain, a donghnak South Korea biaceihnak zungpi nih biakhiahnak an tuahmi cung ah mi tampi an i lawmh lio ah, a cheukhat cu an thinhung. An aipuang i, an ngeih a chia. Cuti a thinhung le aipuangmi cu Pi Park a dirkamhtu le tanhtu an si. President Park a dirkamhtu hi upa deuh le chanhlun kaldaan (older conservatives) a uar deuhmi pawl an si.\nBiahkhiahnak an tuahmi duhlonak a langhtertu, Pi Park a tanhtu chung in biaceihnak zung hmai ah minung pahnih zong an thi.\nSouth Korea caah zei suallam dah a ngeih?\nPresident Pi Park a rian an ngolter hnu in a cang khomi cu sualphawt in tazacuainak tuah a si. Culawng silo in, President Pi Park i a hawinu Pi Choi hi a bia an ceih liopi a si ve. Pi Choi hi ziknawh le eihmuarnak (bribery & corruption) he pehtlaih in a kong an ceih liopi a si.\nCu lawng silo in, atu ah ziknawh le eihmuarnak ah tangka tampi a rak pek hna timi ruang ah atulio Samsung Company hruaitu lubik (de-facto) khan a simi, Lee Jae-yong zong biaceihnak an tuah cuahmah lio a si. Cucu, President nu, Pi Choi kong he pehtlai in a si thiam fawn.\nHi thil a can ruang ah duhlo langhternak nih thil tampi a thlenmi a um tiah South Korea kong hlathlaitu le thiamhleisang nih an ti. Ramkhel riantuantu cheukhat le South Korea ram ah chawlehnak nganpipi riantuantu hna pehtlaihnak a thatter chin tiah an ti. South Korea ram ah chawlehnak nganmi pawl cu chungkhar hrambunh deuh in tuahmi an si fawn.\nPresident nu an phuah hnu in South Korea rampi uktu President thimnak an tuahmi nih thil tampi thlennak a chuahpi khawh men. Nain, South Korea mipi karlak ah fakpi in thennak a um.\nSouth Korea chawlehnak zeitluk dah a hnursuan?\nAtulio a cang cuahmahmi nih South Korea business world (chawlehnak vawlei) vialte a hnursuan dih. Cu ruang ah, atulio Samsung Company lubik tlaitu Pu Lee Jae-yong zong thongthlak a tong. Atu ah a konglam an ceih cuahmah lio pi a si.\nPu Lee Jae-young thong tlaknak a ruang cu Samsung Company lawnglawng nih President sin ah mithmaitha hmuhnak ding caah Pi Choi nih a ngeihmi mibawmh chanhnak Foundation pakhat ah Korea tangka in 41 billion (US $36 million) tluk a pek caah a si.\nA hram thawk ahcun, Samsung nih kan pek lo tiah an al nain, a hnu ahcun kan pek ko tiah an cohlan than. Nain, Pi Choi sin ahhin, USD $1 million lawng kan pek tiah an chim. Hi bantuk thil a can ruang ah, South Korea ram ah riantuantu le rianngeitu Company tampi cu an kir than. Samsung he riantuan timi tampi zong an tangka phummi tampi an lak than.\nSamsung hi 2016 ah vawlei cung Smartphone zuar kho bik min thatnak zong a hmumi a si.\nAtulio an hrenmi Samsung Company lutlai hi Samsung Group Chairman Pu Lee Kun-hee fapa kum 48 lawng a si rihmi Pu Lee Jae-yong a si. Samsung cu South Korea ah a ngan bikmi riantuannak pakhat zong a si. A tar ngai cang i, a thi deng cangmi Samsung Group Chairman Pu Lee Kun-hee hi Samsung a rak dirhtu le thawktu Pu Lee Byung-chul fapa a si. A pa a dam lo caah hin, Samsung Group i riantuannak vialte hi Pu Lee Jae-yong nih tuanvo a lak chung i, tulio lutlai bik tiah an tinak cu a si. Forbes Magazine nih cun, a nupi he a then i fapa hnih ngeimi vawlei cung mirum bik 40nk ah an chiah. A ngeihmi hi USD $ 6 billion a si lai tiah an ruah damh.\nAmah Samsung lutlai thongtlaknak nih hin, Samsung Company riantuannak belte cu zeihmanh donhkhanhnak a um lo i, rian thiam ciami le vawlei cung thiamsang lawngte nih an hruaimi a si ko tiah an ti.\nPensen bawmhnak tlaitu zong har a tong\nA karlak ah, President kong le Samsung he pehtlai in, ziknawh le eihmurnak a um tiah National Pension Service (NPS) timi pensen lei tuanvo ngeitu lutlai Pu Moon hi an tlaih i, hlathlainak an tuah ve. South Korea ram i, pensen bawmhnak an khonmi hi vawlei cung ah a ngan bik 3nk a si tiah BBC nih cun a tial.\nBiaceihnak zung nih President a rian in dinhter ding ah biakhiahnak an tuah cu mipi lungthin a then colh. A cheukhat nih lawmhnak he an lam lio ah, mi cheukhat cu tahnak le mithli he an khat. Pi Park duh le duhlo an i then colh.\nHi hnu in zeidah a cang lai timi cu a fiang lo ngaingai, nain mipi lunglaknak an tuah ning ah uktu i thlen dawh a si-Leftward lei ah a thial men lai tiah an ruah damh. Cozah uknak a thlen i, left (kehlei ruahnak) ah a thial a si ahcun, South Korea nih pehtlaihnak phun dang deuh in a ngeihmi US le North Korea kong ah aa thlen kho men.\nNorth Korea he pehtlaihnak an thatter deuh lai i, North Korea a pawng lei ah, Sehzung le a dangdang thanchonak an tuah khawh men. Cun, North Korea hrimhrim he zong pehtlaihnak a tuah deuh lai i, US-South Korea pehtlaihnak phungphai thar an sermi cheukhat hi an hnon than men lai tiah BBC Stephen Evans nih cun a ruahdamh.\nPresident Pi Park te chung tuanbia le Pi Choi te chung pehtlaihnak\nAtu lawng silo in, President Pi Park le chungkhar nih ramkhel ruang ah ngeihchiatnak fakpi in an rak ton bal cang. Pi Park Geun-hye hi South Korea ralkap le President hlun Pu Park Chung-hee a fanu a si. Pu Park Chung-hee cu ralkap lutlai General a rak si. Kum 1961 ah nawlngeihnak (anaa-ting-tu) a rak latu a si. Nain, South Korea rampi cu fak ngai in thanchonak a tuahtu le democracy lei ah thlennak a chuapitu pa bik pakhat a si. A biapi in, seh lei thanchonak a tuahtu pakhat a si.\nNain, President Pi Park Geun-hye i a pa Pu Park Chung-hee cu ram rian a tuan lio ah an rak thah. A pa lawng silo in, a hringtu nu tiang zong an rak thahmi a si. A pa hi amah pumpak humhimnak riantuanmi lila nih 1979 ah an rak thah. Zei ruang dah a rak thah timi bel hi nihin tiang a fiang lo. Amahbel, a rak thattu Korea CIA Director nih a timi cu Pu Choi Tae-min timi Pastor deu le zumhnak hmanlo hruaitu nih a rak khuh (influence) tiah a rak ruah.\nPu Choi Tae-min cu atulio Korea rampi buaibainak chuahpitu le firkhut in riantuantu nu Pi Choi Soon-sil i a pa si. Pi Choi hi tulio South Korea buaibainak vialte ah a hrampi a si tiah ruahmi nu zong a si fawn.\nCun, atu rian phuah a tongmi nu President Pi Park Geun-hye i a pa ralkap bawi le uktu saupi a tuanmi Pu Park Chung-hee an rak thah hlan ahhin, a nu an rak thah hmasa. A nu hi, Pi Park i a pa an thah hlan kum 5 ah an rak thah cangmi a si. A nu hi South Korea khualipi laifang ah North Korea tanhtu timi ruahmi nih meithal in an rak kah i, a thi.\nHi bantuk ramkhel ruahnak le uknak ruang ah nu le pa thah piak tiang a tuarmi nu Pi Park Geun-hye cu amah pumpak lila zong ramkhel a rak luhka ah sual a rak huah bal ve. Ramkhel biaruahnak le meeting an rak ngeih lio ah, namte in a hmai an rak ah i, hmun 60 tluk in an rak thit bal. An thitnak cu hmanthlak tampi zong ah hmuh khawh a si.\nPresident Pi Park ruahnak petu: Pi Choi\nPi Park cu a nu le pa an thah thah hnu in, amah lawng a um. President a si tiang zong ahhin, umhar le lileng in a ummi a si ruang ah Pi Choi Soon-sil he hin an pehtlaih a tha. A bochan. Hawikom tha a ngeihmi amah pakhat lawng a si i, kum 40 tluk kommi an si.\nPi Choi Soon-sil i a pa cu Pu Choi Tae-min hi Pastor bantuk, zumnak deuh le hmanlo in a rak ummi a si. A sining hi phun khat lawng in chimh khawh a si lo. Atu le tu a thleng lengmangmi pa a si. Cun, nupi tampi a rak ngeimi zong a si fawn. Korea media nih an chim ning ahcun, a tlawm bik nupi voi 6 tiang a ngei tiah an ti. A min zong a thleng lengmangmi a si.\nPastor bantuk Pu Choi Tae-min hi Buddhist (Buddha) zumhnak in Christian (Khrihfa) zumhnak ka thleng a ti i, Zungzal Nunnak Bu (Church of Eternal Life) timi a rak dirh. Cu bantukin le lenglang a cawlcanghnak thawng in President Park te chungkhar he a rak i thei i, kommi an si. Cuticun, tleicia President hlun Pu Park le a chungkhar he siseh, a fanu Pi Park (atu President in phuahmi) he hin a ra hngal ciami an si. Culio te an hngakchiat lio hrim in, Pu Choi (pastor-deu a fanu), atulio South Korea rampi buaitertu, Pi Choi le President Park Guen-hye hi a rak i kom i, thang timi an si.\nAsinain, Pi Choi he an i hawikomhnak le pehtlaihnak ruang ah President a sinak in a thlak lawng silo in, thong tiang hmanh tla kho ding dirhmun a phakter.\nTheihternak: BBC English; December 2016 in March 9, 2017 tiang an tialmi zohchunh le cherhchan in tialmi a si.


Malaysia Ah Chin Tlangval A Ih Nak In A Ruak An Phawh – Thechinlungnews\nMalaysia Ah Chin Tlangval A Ih Nak In A Ruak An Phawh\nPosted By: lian lian October 23, 2020\nMalaysia, Cheras Taman Megah i a um mi Chin tlangval kum 27 mi cu zan a ih nak in zinglei tho kho ti loin a nunnak a liam. Chin ramkulh, Paletwa, Kyaing Htin Wa khuami a si.\nU Mon Aung le Daw Pyi Aung i an fapa Aik Nwe De Aung a si, Malaysia ram ah riantuan in a um mi a si. Room pakhat ah amah lawngin a um i, tuzing riantuan zat i a thawh rih lo ruang ah a hawipa Ai Nang nih a va thawh i a ruak in a rak um cang tia Khumi thawngpang ah chimnak a nei.\nA room chung i pangka cu arak ong ko ti a si. A ruak cu HUKM siizungpi ah an phur i check nak an neih cuahmah lio a si, cuticun a ruak an check dih hnu long ah a ruak vuinak programe cu an tuah te lai ti a si. Paletwa Khumi Community (PKC) pawl nih a ruak sizung check nak kong le vuinak ding programe pawl cu an buaipi cuahmah lio a si.\nṬuanvo neitu pakhat Aik Lwin Lwin nih “Thla 5 chungah Malaysia i a um mi Khumi Community in minung 6 an thi cang. Covid-19 i a thi mi cu an si loh. ngandam nak that lo ruang ah le tu bantuk i a it i a tho tilo mi deuh hi an si tiah a ti. (Khumi Media Group)\nBe the first to comment on "Malaysia Ah Chin Tlangval A Ih Nak In A Ruak An Phawh"


Devotion Archives - Page 2 of 3 - VCBC\nVancung pennak a pemhtu hna nun\nSeptember 4, 2020 Posted By: Rev. Van Dawt Thawng Devotion\nJesuh zumtu poah cu zungzal nunnak a co tingmi kan si ( Johan 3:16). Zungzal nunnak a cotingtu zumtu poah nih vancung pennak belte kan pemh dih lo. A pemhmi an um bantuk in a rak pemh rih lo mi an um ve. Job cu a fale an thihnak le...\nKa ngaichih tuk ti mi nih hmunhma a lak hlan ah:\nNikhat ah 1440 minutes a um. Second in 86,400 a um. 1440 minutes ( seconds 86,400) hi kan nunnak ban ( bank) chung ah Bawipa nih nihin ah a kan rawn piak than. Bawipa min thangthat si ko seh! Nihin ( 1 September 2020) hi zeitik hmanh ah kan hmuh...\nRalring tein hmang hna u sih!\nMen are lunatics, women are Nuts timi cauk tialtu nih a tialmi chungah ah nikhat ah “ nu nih biafang 5000 an chim, pa nih biafang 2000 kan chim. Men pare pigs, fortunately women like pork timi cauk tialtu nih a langhternak ah nikhat ah “ nu nih biafang 10,000...\nKAN KONGLAM A RUAH\nAugust 30, 2020 Posted By: Pastor Van Hei Lian Devotion\n“Ka chuah hlan in na rak ka hmuh diam cang. Ka ca i na ser mi ni hna cu na cauk chungah an rak i khumh diam cang, hram an i thawh hlan hmanh khan an i khumh diam cang. Maw Pathian, na ruahnak cu ka caah zeitluk in dah...\nKan Caah Timhmi A Ngei\n“Nan ca i ka tinh mi cu keimah lawnglawng nih ka hngalh, tiah Bawipa nih a ti. Cucu vanchiatnak siloin thluachuahnak a si lai.” Jeremiah 29:11 Nulepa nih kan fale caah timh piakmi le saduhthah piakmi a ngei lo kan um lai lo. Kan fale caah kan duhmi le kan...\nAugust 21, 2020 Posted By: Pastor Ram Ceu Mang Devotion\nMinung kan si batukin kan hrial khawh bak lomi cu ṭihnak hi a si. Nifate kan nunnak ah cu bantuk ṭihnak nih cun a kan zelh.Tihnak bia fang kan chim tikah hin phun hnih in a um. Vawlei nih a chuahpi mi ṭihnak le Pathian ṭihnak ti in. Vawlei nih...\nLUNGDONGHNAK PHEN AH RUAHCHANNAK PETU\nAugust 16, 2020 Posted By: Pastor Ram Ceu Mang Devotion\nNihin kan vawlei kan zoh tikah mi tampi cu lungdonghnak thlankhur chungah kan pil cuahmah. Lungdonghnak nih kan chunmang a kan thlauter, mi dang lungfahternak a chuahter i, Pathian nih a kan tinhpiakmi hmu kho lo in a kan tuah, a donghnak ah cun thihnak lawng icit in kan nun...\nZION TLANG BANTUK\nAugust 16, 2020 Posted By: Pastor Van Hei Lian Devotion\nZION TLANG BANTUK “Bawipa aa bochan mi cu Zion Tlang bantuk an si; Zion Tlang cu hninh khawh zong a si lo i ṭhial khawh zong a si lo mi bantuk an si. Tlang nih Jerusalem khua kha an kulh bangin, Bawipa nih a mi cu a kulh hna, atu...\nBOCHAN TLAK BAWIPA\nBOCHAN TLAK BAWIPA DAWTNAK “Bawipa nih rangtum ṭhawngṭhawng hi biapi ah a ruah mi an si lo, ralkap a ralṭha mi hi a lomh mi an si fawn lo, a si nain a lung a tong mi cu amah a ṭih mi le a fek mi a dawtnak aa bochan...\nBawipa fuh panhtu si hna u sih!\nAugust 13, 2020 Posted By: Rev. Van Dawt Thawng Devotion\nPathian Bia ah kan hmuhmi cu “ zeizong vialte nih caan an ngeih” ( Phungchimtu 3:1). Vawlei cung kan nun chung ah lomhnak caan a um bantuk in ngaihchiatnak caan a um ve, thawngpang tha kan theih caan a um bantuk in thawngpang chia kan theih caan a um ve....


Cazoh A Buai Cang La : Myanmar Ram Cu Sibawi Le Nurse Rian A Tuan Mi Pawl Zong An Rian In Dinh An I Tim Cang Falam Sizung Zong Ai Tel Ve – Onlinenungak\nCazoh A Buai Cang La : Myanmar Ram Cu Sibawi Le Nurse Rian A Tuan Mi Pawl Zong An Rian In Dinh An I Tim Cang Falam Sizung Zong Ai Tel Ve\nMyanmar ramchung cozah sizung tam deuh i rian a tuan mi sibawi le nurse pawl cu February 3, thaizing in riantuan dingah sizung kal an i tim ti loh i tuini ah mipi theihternak an neih hna. Cu ah cun Falam pituh sizung i riantuan mi cheukhat pawl an i tel ve.\nNawl an chuah mi ah cun, ralkap nih Myanmar ram nawlneihnak a lakmi cu lungtlin loin hahdam ngai in duh lo nak langhter nak kong a si. Mah cu cu Civil Disobedience Campaign tiah min an pek i sibawi , nurse a tuan mi pin ah sizung kip nih nawl an chuah cio ve hna. Nawl an chuah mi ah cun mipi nih an thim mi hna pituh hlutdaw palai pawl tlai in ralkap nih nawlneih nak an lak mi an pawm khawh lo nak kong an langh ter.\nCa a chuah mi sizung pawl cu Mandalay ihkhun 300 umnak hngakchia sizung , Mandalay zawtnak phunphun tuamhlawmnak sizung,Mandalay ihkhun 300 um nak sizung , Yangon zawtnak phunphun tuamhlawmnak sizung, Mandalay ihkhun 550 umnak sizung , Naypidaw ihkhun 1000 umnak pituh sizung , Sagaing pituh sizung , Pago ihkhun 500 umnak sizung ,Yangon pituh sizung , Pyi sizung le Falam sizung pawl an si i ramthen le ramkulh kip sizung dang zong nih an chuah ve ding zumh a si.


President Trump nih a dirkamhtu vialte bia a cahmi hna cu, kan nih cu violence, ituk ithah le thil hrawh kan pom lo – The Cherry Par\nPresident Trump nih a dirkamhtu vialte bia a cahmi hna cu, kan nih cu violence, ituk ithah le thil hrawh kan pom lo\nPresident Trump cu tuchun ah US le Mexico ramri Texas state Alamo ah a kal i, ramri an khammi vanpang, border wall a va zoh. Khan 450 ramri kulh dingmi ah, khan 400 a khamh dih cang. Tukum chungah a dihlak in lim dih ding in timh a si nain Joe Biden nih a ngolhter than hna ahcun khan 50 hi lim lo thai a si kho. President Donald Trump nih cun a chimning tein a tuahmi pakhat a si.\nPresident Trump nih a dirkamhtu vialte bia a cahmi hna cu, kan nih cu violence, ituk ithah le thil hrawh kan pom lo, “we’re a nation of law, and a nation of order.” kan nih cu phung a ngeimi ram le phung a zulmi ram kan si” Make America Again” (MAGA) nih kan ngeihmi tlaihtleng cu zulh phung fel tein zulh a si. “respect for law enforcement is the foundation of the MAGA” tiah a chim.\nPathian nih thluachuah in pe cio hna, Pathian nih law enforcement vialte thluachuah in pe hna sehlaw, America rampi zong thluachuah pe seh” ti in a bia a donghter. Credit: Salai Lairamthang\n← Pu No Than Kap: Mizoram Le Chinram Kan Tluk Lonak Kong Rel A Phu\nTrump nih US phunghram a nawnnok kholo →


US mipi nih an thei duh tuk mi vote relnak kong cu Trump nih a chim cang; Democrat pawl an lau bak ko cang\nUS thawngpang nih vawlei a hninh tu lio a si caah US thawngpang thei hi a nuam bik ko. US Presidential race ah he tiah campaign an tuah lio a si.\nTu kum 2020 Election cu pahnih le panga tiah an ti tawn, Democrat lei ah, Joe Biden le Kamala Harris, Obama le Hillary nih fakpi in Joe Biden an bawmh, House Speaker Nancy zong nih Joe caah fakpi in a cawlhcang ve\nRepublican lei in Trump chungkhar le Vice President Mike pence an si. Thawngpang a linsa ngai, an hmaih an nih zoh bak lo, he tiah an nih soisel thangchiat cang ko\nDemocrat pawl duh ning a cun November ni thum (3) hnuah vote rel cawlh lo in ni ruk (6) tiang hngak si seh, Cun November ni 3 hnuah Mail-in ballot hmangin vote thlak mi rel piak si seh tiah an duh, Natein Supreme Court nih a cohlan piak hna lo\nTrump nih vote rel nak ding kongah fiang cik cek in a chim cang. Trump cu Michigan, Wisconsin le Nebraska lei ah campaign a thawk hlan te ah November ni 3 ah vote rel si seh. November ni 3 vote thlak dih hnuah Election vote cu phuan cawlh si seh,\nMah hi kan rak tuah tawn mi a si i, Election si ning zong a si, Cun mah bantuk in November 3 vote thlak dih hnuah vote phuan hi kan Tradition bak a si caah thleng ding a si lo.\nVote thlakdih hnu, November 3 hnu, Zarhhnihnak ah vote rel cu kan ram phunlam zong a si lo. ‘Must know Election results on the night of the Election, not days, months, or even years later!’ tiin a chim.\nDemocrats pawl nih mail in ballot hmangin vote an thlak mi hi November ni 2 ah a phan lo mi a um khawh tiah an chim nak ah mah ti hin President Trump nih a leh hna. RTK\nBe the first to comment on "US mipi nih an thei duh tuk mi vote relnak kong cu Trump nih a chim cang; Democrat pawl an lau bak ko cang"


Kan Tuanbia Tlawmpalte – THE CHINLAND POST\nKan Tuanbia Tlawmpalte\nBy Thawng Tha Lian S| Chin Digest Vol. 6, No. 4 — Zeiruang ah dah nihin ni tiang kan ram chung ah hriamtlaih in ral kan doh? Hriam tlaih in dohthlennak kan tuah hi kum 70 lengkai a hung si cang. Vawlei cung ral tho le hriamtlai pawl vailte an tuanbia zoh tikah kanmah Kawl ram chung buainak bantuk an um lo; Kawlram hi caan sau bik a rau mi kan si. Vawlei ralpi hmanh kha kum 10 leng a rau lo nain kannih Kawl ram chung buainak cu kum 70 lengkai a si cang. A ruang a um hrimhrim lai! Cucaah kan tuanbia cahmai kau ṭhan kan herh. Zeiruang ah dah hriam kan tlaih i nihin ni tiang a dih khawh rih lo ti mi a hrampi kha kan fian a herh. Thingkung pakhat a ci hmih kan duh cun, vawlei tang i a thup mi a hrih-hram in kan coih i kan thah a hau; a hram te coih loin vawlei leng ah a hung chuak mi a kung le a ṭeng-nge lawng in thah kan timh cun a thar in a corh ṭhan lengmang ding a si. Cu bantuk cun, kan ram buainak zong hi a daih khawh nakding ah cun a hrih-hram tein kan thah a hau; a luancia kan tuanbia cahmai kau ṭhan ta a herh. A hrih-hram tein kan coih lo cun a theipar an tlai zungzal ko lai.\nCu kan theih khawh nakding ah kan Chinram miphun dang he fonh in ram kan rak dirh ṭi hlan kan tuanbia kha a biapi ngaingai. Phun dang cun, atu kan umnak Union of Burma rampi kan rak ser hlan ah zeitindah kan rak i uk, zei bantuk miphun dah kan si ti kha theihfian hmasa a hau. 1947 kum ah Panglong hnatlaknak min a rak thu mi; Chin, Kachin, Shan le Kawl cu Mirang pawl an rak kai hlanpi in amah tein ram a ngei i amah tein aa uk mi miphun kan rak si hna. Kachin kan u-nau hna cu Dowa ukphung in an rak i uk. Shan pawl cu Sawbua ukphung an rak hmang. Kawl pawl cu Siangpahrang ukphung an rak hmang ve. Kannih Chin cu Ramukbawi ukphung in kan rak i hruai ve. Cuticun mah le ram te ah, mah le ukphung tein a uk mi ram dangdang cio kan rak si hna.\nCu ruang ah cun Mirang a hung kai i an kan tuk lio zong ah miphun dang te cio tuk in an rak kan tuk; kan ram cio an lak kum zong aa dang cio. Mirang kut tang kan phak cio zong ah phunghrampi dang te cio in an rak kan serpiak. Bianabia ah, 1885 kum ah Kawl pawl an Siangpahrang hnu bik a si mi Tae-baw-min cu Mirang pawl nih an rak tei caah cu kum thok cun Kawl pawl cu Mirang kut tang ah an rak um cang. Shan pawl hi kum 1888 ah Mirang nih an rak tei ve hna caah Shan miphun le Shan ram uk nakding ah (1888 Shan States Act) an rak serpiak ve cang hna. Kum 1922 kum ah Federated Shan States Act tiah an hun remhpiak ṭhan hna. Kachin pawl cu 1895 kum ah an rak lak ve hna i Kachin Hill Tribes Regulation in an rak pen ve hna. Kannih Chin hi Mirang pawl kut tang ah a hnu bik phan mi kan si. Kum 1896 ah Chin ram cu an rak lak dih i Chin Hills Regulation in an rak kan uk ve. Chim duh mi cu, hi miphun pa 4 hna hi Mirang pawl an kai hlan in amah tein a rak i uk mi; miphun tling, ram ri ngei kan rak si hna. Cu ruang fom ah cun Mirang zong nih kum dang te cio in an rak kan tuknak cu a si cu; miphun dang kan sinak cio te an rak kan pom cio caah a si. Kawl pawl le Chin pawl hoi hna khi cu kum 10 in Mirang kut tang kan phak kum khi a dang. An kut tang kan phak ciocio hmanh zong ah phunghram dang te cio in an rak kan serpiak. Cucaah, hi miphun pa 4 hna hi ho kut tang hmanh ah aa pen bel lo mi le a uk bal lo mi kan si hna, kan ah te cio in ram ri le uknak a ngei mi kan rak si hna.\n1945 kum ah vawlei ralpi pahnihnak (World War II) a hung dih. Vawlei ralpi a dih lecangka tein United Nation Organization (UNO) an hun dirh colh. UN nih a hrin colh mi cu; vawlei cung miphun paoh nih anmah tein khuakhan lairelnak nawl an ngei lai, ram khat le ram khat i tuk in sal ah i pen (colonization) hi um ti hlah seh, ti a si. Cu lio vawlei cung pi huap ramkhel kal ning ruangah South Africa ram pawl le kanmah lei Kawl ram, Malaysia le India ram pawl telh in Mirang pennak tang in luatnak (Independence) pek colh ding min cazin ah chiah mi ram tampi kan hung um hna. Cuti vawlei cung huap pi ramkhel thlihran ruangah cun Luatnak cu kan duh zong duh lo zong ah pek cio ding khi kan si hna; tuan deuh le tlai deuh lawng!\nCun, 1945 kum WW-II a dih lecangka in anmah England ram ah thimnak (general election) an hun tuah colh ve. Vawlei ralpi lio ah an hruaitu an hero a si mi Winston Churchill te party (Conservative Party) le Attlee Clement mino te nih a rak hruai mi (Labour Party) ti in thimnak paihbual an rak tuah. Cu lio cu Winston Churchill hi vawlei pi ral hmanh a teitu tiah vawlei pi a hip dih, a min a rak lar tuk lio caan kha a si. Nain, 1945 thimnak ah Attlee nih a hruai mi Labour Party nih thimnak bual an rak co daih ko. Hi lio thimnak i Labour Party nih an aupi mi cu an uk mi colony ram pawl Independence pek ding ti khi a si. Winston Churchill hruai mi ruling Conservative Party cu landslide bak in a tei. Zeicatiah, ni a tla lo mi colony ram uk rih ding Conservative Party policy kha Britain mipi nih an ei khawh ti lo caah a si. Churchill hi an uar tuk ko, nain fak ngai in an rak thlak. Attlee cu Prime Minister thar a hung si. Cozah a hun ser. Kawlram le India independence pek khi cu tuan le tlai thil men khi a si cang.\nHihi vawlei cung huap pi in ramkhel kal ning hi mizapi nih khua kan ruah ah kan philh tawn, a hlei in mino nih kan thei ti lo. Sianginn ah tuanbia (History) an rak kan cawnter mi zong nih a ngaih khawh men; anmah Kawl thil ti khawhnak lawng te cu pei an rak kan cawnter fom cu—tuanbia in kan thluak an rak kan ṭawl cang cu mu. A ngaingai te ah cun Panglong minthut lio khan Kawl pa nakin a tang niam deuh dirhmun in min kan rak thu lo; ram a dirh ṭi mi miphun sinak in kan rak thut mi a si.\nNihin ni ah kan Kawl ram kong ceih paoh ah Panglong Biakam, remdaihnak, federal, democracy ti mi biafang pawl hi chim a tam bik le ceih a tong bik mi an si. Tuanbia a um caah a si. Federal le Democracy kong kan ceihnak hi 1947 lio Shan ram Panglong khua biakam le hnatlak mi in a thok cang mi a si. Panglong Agreement cu Miphun 4 i fonh in ram pakhat ser ṭi ding biakam le hnatlaknak a si caah a biapi tuk mi a si. Miphun pakhat a nunnak ah a biapi bik mi Kan ram ri le kan nunphung, kan biaknak le kan ca, kan holh vialte kha miphun dang he fonh ding in biakam minthut mi a si. Cucaah, Panglong Agreement chung a tel mi hnatlaknak le biakam mi pawl cu zeidah an si?\nPanglong Agreement ah biakam le hnatlak mi hi pa 9 a um. Cu chung cun a biapi bik mi cu hnatlaknak pa 5 nak le pa 7 nak hi an si. Hnatlaknak pa 5 nak cu; miphun pa 4 (ram 4) i fonh in ram khat kan ser ṭi lai, nain atu lio kan ngeih mi kan i uknak hna hi a tlau lai lo, kanmah le kan ram te cio ah cun kanmah tein kan i uk lai, (full autonomous) kan ngei lai, ti a si. A sawh duh mi cu 1896 Chin Hills Regulation, Kachin nih 1895 Kachin Hill Tribes Regulations, Shan nih 1922 Federated Shan States Act ning tein an i uk kho rih lai ti kha a si. Kanmah tein khuakhan lairelnak nawl kan ngei lai, ti kha a si. Hnatlaknak pa 7 nak cu; kan ser ṭi mi rampi cu Democracy ukphung kan hmang lai, ti a si. Cucaah Panglong Agreement nih a chim mi cu Democracy le Federal ukphung kha a hram bunh in ram kan ser ṭi lai, ti a si. Cu ruangah cun nihin kan ceih len mi Federal le Democracy hi kan caah thil thar a si lo, kan pupa hna nih biakamnak an rak tuahcia mi pawl kha ka hun ceih ve ṭhan bia an si. 1947 lio Kan pupa hna biakam le an neh-nang kan hun zulh dawi ṭhan tu khi a si.\nCuticun Panglong Agreement ning cun Aung San hruainak in phunghrampi an hun suai. A hran a hun i lim. Kan langhter cang bang, Aung San duh ning in thil a hung tlin thluahmah tikah U Saw le a hawile nih an rak nahchuah caah 1947 July 19 ni ah an thahnak cu a si. Aung San um ti lo hnu in U Chan Htun hruainak in Phunghrampi suai cu an hun pehzulh. Aung San um ti lo hnu in a hung chuak mi 1947 phunghrampi cu Panglong Agreement pa 5 nak (federal) mahte khuakhan lairelnak kha an kan hnonpiak. Federal a si lai; mahte khuakhan lairelnak a um lai ti mi cu an kan buarpiak, a hramhram in an thlau. 1947 phunghrampi cu Panglong hnatlaknak a pa 7 nak a si mi Democracy phunghrampi lawng a hung si, federal a thawtnak an kan hlonhpiak. Democracy hmanh ah a ṭha bik an ti mi Parliamentary Democracy phung a rak si ko nain Democracy lawng cun miphun cawh, miphun tampi umnak ram ah cun a za lo. Zeiruang ah? Democracy kan ti mi cu mitam deuh duhnak paoh in kalpi mi le mi tam-u hnatlaknak zulh in ukphung kha a si. A zual hma mi cu Kawl ram chung um mi miphun hna, kan milu rel aa thlau tuk mi hi a si. A tam-u cu Kawl miphun an si caah anmah duhnak paoh ah, Naa tum hnarphen sawh mi hruai bang in an kan hruai khawhnak a si—democracy phung ning te a si ko. Cuticun milu rel tam-u a si mi miphun pakhat nih an duhnak paoh ah an kan hruai mi cu dingthlu lairelnak, tlukruannak um lo an ti, an duh lo caah 1949 kum in KNU (Karen National Union) nih hriam tlaih in dothlennak tuah an rak thok cu a si. Cucu kan pale nih an rak i fian cia tikah kanmah le kan Chinram te ah kanmah tein khuakhan lairel khawhnak a um rih ko ding cun Panglong hnatlaknak ah min kan thut ve ko lai, tiah an rak tinak hna kha a si.\nMiphun cawh umnak ram ah cun democracy ukphung lawng cun a za lo ti mi cu kan ram nih mithmuh kuttongh in a rak langhter. Bianabia ah, 1961 ah Prime Minister U Nu nih Democracy ukphung (1947 phunghrampi) ning te cun; hi Burma ram chung um mi miphun vialte kan zoh tikah Kawl miphun hi milurel tam bik kan si, Kawl miphun nih kan biak mi cu Buddhism a si. Cucaah, Kawl biaknak a si mi Buddhism cu ram pumpi biaknak a si awk a si, tiah ramkomh Hluttaw ah biatlang a rak dirh. Cu lio ah tlangcungmi MPs pawl nih an rak duh hrimhrim lo. Kawl ram cu miphun kip cawh in dirh mi ram a si, biaknak tampi umnak ram a si caah miphun pakhat lawng nih an biaknak a si mi Buddha biaknak kha ram pumpi biaknak tuah ding cu an rak doh, kham an rak timh. Sihmanhsehlaw, Democracy phung ning tein me (vote) an hun thla. Tlangcungmi komh vialte kan me (vote) cu Kawl miphun pakhat an me (vote) zet kan si lo tikah cun, democracy phung ning tein mi tam-u duhnak kha duh zong duh lo zong ah cohlan a hau. Cuticun Buddha biaknak cu ram pumpi biaknak ah a hung cang. Cu ruang ah nihin kan u-nau KIO/A (Kachin Independence Organization/Army) ram tang ah harsatnak tuar in miphun caah dothlennak an rak i thok cu a si. Kawl miphun an huat si loin ukphung kha an doh mi a si. Kanmah Chin pasal ṭha Pu Hrang Nawl zong cucu 1961 ah an rak ser mi phungphai ruangah cun hriam a rak tlaih venak kha a si. Hi zawn ah hin, Kawl miphun kan huat kha a si lo—an tuah mi ukphung (an policy) kan huat tu kha a si.\nBuddha biaknak rampi biaknak ah an tuah mi cu tah a poinak a um maw, ti mi biahal awk a um colh. Cu phungphai ruangah cun nihin ni tiang Biaknak dang a si mi pawl Khrihfa, Muslim, Hindu, tbk. ti in harnak kan tuar colh. Kan biaknak zalonnak um kho ti lo. Kanmah Chinram hna ah cun Khrihfa kan sinak a langhtertu, Khrihfa kan sinak hmelchunhnak a si mi kan vailam tung hna an kan hrawhpiak lawng si loin, cu hmun theng te ah cun Pura an hnuai colh hna. CHRO hlathlainak nih a fianter mi cu: kan Chinram chung ah vailam tung, pe 20 nak a sang mi hi 13 an phur, pe 20 nak niam deuh an phur mi pawl he fonh ahcun 30 leng an ka phurpiak tiah an langhter. A zualhma deuh mi cu, Laitlang chung biakinn kan ngeih mi vialte hi phung ning tein an kan cohlanpiak (biaknak min put in register tuah khawh si rih lo) duh lo, kan biaknak zei an kan relpiak lo. Zei tluk in dah lung fak a si! Hihi mizapi nih kan theih a herh cang. Hakha Baptist Association pi hmanh khi nihin ni tiang ah pumpak min (khrihfa upa maw, member chung in pakhatkhat min in maw) lawng in register tuah mi a si. Anmah Buddha biaknak caah cun phungki umnak le Pura cu an sak hlan in hmunhma pek cia an si, rampi phaisa hmang in an sakpiak rih hna. Nihin ni tiang ah kan Chinram chung kan biakinn vialte hi rampi phaisa hmang in an kan sakpiak mi pakhat tel a um maw? Kanmah thazang te; cheuhra cheukhat le thawhlawm tein kan sak mi lawng te an si. Cucu maw tlukruannak?\nCuticun ram chung ah hriamtlai phu kan hun karh thluahmah tikah ram chung ah remdaihnak a um ti lo. Kawi le dua i tlai in ram kan ser ṭi lai kan rak ti mi cu, zenkuan le meithal he tu in kan hun i dirh-onh. Kah le doh a tam chin lengmang tikah 2nd March 1962 ah Gen. Ne Win nih, “Kan rampi cheng palang thukpi chung a tlak nakding ah kut zung hnih te lawng aa duh ah ka khamh (kan rampi a rawh dih deuh hlan, a kehkuai dih deuh hlan kut zung hnih te aa duh ah ka khamh),” ti mi min put in uknak a rak lak kha a si.\nCu lawng si lo! 1962 kum hnu cun Ralkap kut tang kan si cang tikah a zual hma chinchin. Democracy phunghrampi zong cu a thi, ralkap chim mi paoh phunghram ah a cang dih. 1966 kum ah Gen. Ne Win nih hramhram in Kawl ca le Kawl holh cu, rampi hman mi ca le holh ah a hun ser ṭhan. National Language Policy (NLP) ti mi kha a si. Mi tampi nih English in kan cawn mi kha Kawl ca an chap ti lawng in kan rak i fiang, an rak kan hlen fom cu. Cu ca le holh phungphai (NLP) i a hnu phen ah a rak um mi cu, Kawl ca le Kawl holh, Kawl nunphung le Kawl tuanbia dah ti lo sianginn ah cawn khawh a si ti lo. Cu kum thok cun tlangcungmi kan ca le holh, kan nungphung le kan tuanbia pawl cawnnak nawl kan ngei ti lo. Cozah zung ah kan holh kan hmang kho ti lo, biaceih zung hna hmanh ah anmah kawl holh bak lawng! Tahchunhnak ah, hi 1966 hlan tiang cun Karen kan u-nau hna khi anmah ca le holh tein tang 10 tiang cawnnak nawl an rak ngei. Kanmah Chin hi India ram Mizoram ah cun, M.A. tiang hmanh ah Mizo ca le holh in nihin ni tiang cawn khawh a si rih. Australia ram ah Refugee dirhmun in a phan mi kan unau hna caah Australia cozah nih Laica le Laiholh cawnternak nawl a onh hna. Asinain, kanmah Kawl ram lila tu ah kan cozah nih cawnnak nawl le holhnak nawl an kan pe lo. Tlangcungmi kan ca le kan holh thah an timh mi a si. Nihin ni tiang ah anmah Kawl bantukin zalong tein kan ca le kan holh in kan cawng kho hlei rih lo. NLD cozah nih nan holh le nan ca cawng ve cang uh, an kan ti nain Sianginn caan leng ah nan cawng lai ti a si. Cu hlei ah tlangcungmi kan ca le holh a chim mi Saya/mah te cu thlahlawh tlawm deuh an pek rih hna. Cucu zei he dah ka lawhter ti ah cun, ra u, rawl kan i hrawm hna lai ti ṭung i, innchung luhter duh loin innka hram ah rawl kheng rak hunh/pek he ka lawhter. Cucu maw kan i lungsi ko lai!\nCuti i Kawl ca le Kawl holh lawng kha rampumpi holh ah cang te seh tiah an rak i timh mi le an tuah mi cu, nihin ni ah a theipar tampi an zuun cang. Tahchunhnak ah, Kachin ram i an khualipi a si mi Myitkyina ah va kal u law anmah Kachin holh nan thei ti lai lo—Kawl holh lawng te a si cang. Shan ram an khualipi Taunggyi ah va kal u law anmah Shan holh nan thei ti lai lo—Kawl holh lawng te a si cang. Mon ram an khualipi Mawlamyaing zong ah va kal u law anmah Mon holh nan thei ti lai lo—Kawl holh lawng te a si dih cang. Cu bantuk ṭhiamṭhiam in Rakhine ram zong ah a si ve. Kanmah Laitlang zong ah Kawl holh le Kawl ca nih a kan chilh thluahmah ve cang. Tlangcung kan unau hna an sining zoh khin kan i runven thiam ngaingai a herh ko. Chin cu milu tlawmte kan si caah chilh khuh a fawi tuk mi kan si.\nMiphun pakhat a nunnak thahri le miphun phakhat a tlau lo nakding ah cun, cu miphun hna i an biaknak, an ca le holh, an nunphung le tuanbia kha an si. Hika kan tuanbia tiang ah hin a lang colh mi cu: miphun pakhat sinak (identity) kan ti mi Biaknak, Nunphung, ca le holh kha thah an rak timh mi hi tlangcung mi nih hriamtlaih in kan dohnak cu a si—kan ca, kan holh, kan nunphung le kan biaknak a tlau ahcun miphun kan tlau ding kan hngalh caah a si. 1962 hnu cun Panglong hnatlaknak pa 5 nak a si mi Federal cu chim lo, hnatlaknak pa 7 nak a si mi Democracy ukphung zong cu a tlau dih—ralkap chim mi paoh phunghram le zulhphung ah an cang dih. Kha ti khan ralkap nih caan zeimawzat an hun kan uk. Ralkap uknak kut tang ah kan ram a har chin ruangah kan ram chung a um mi miphun vialte nih kan celh ti lo caah 1988 ah lam cung ah chuak in kan doh. Mi ramdang ah cun mipi nih hi uknak hi kan duh lo, rak kan thlenpiak uh, tiah lam cung ah chuak in duh lonak an langhter ahcun an cozah nih mipi duh ning tein uknak cu a thlenpiak tawn hna, nain kannih Kawl ram cu kan vanchia—ralkap keden tang ah kan phan ṭhiamṭhiam. 1988 thlennak lamthluan a dih manh hlan ah Gen. Saw Maung nih uknak a lak ṭhan. 1989 kum a hun phak cun Gen. Saw Maung nih cun kan ram min tiang in a thlen! Burma (Union of Burma) ti mi Mirang pawl sin in luatnak kan rak lak ṭinak kan min te kha Myanmar (Union of Myanmar) tiah a thlen. Burma maw Myanmar dah? A sau lai caah hi hnu ah kan hun peh ṭhan te lai.\nThawng Tha Lian Sang cu Chin Christian University in B.A.Eng a dih hnu ah Chulalongkorn University, Thailand ah M.A in International Development Studies (MAIDS) a dih. Mekong Economic Ltd le Rosa Luxemburg Stifung Sea (German INGO) hna ah rian a rak tuan bal. Atulio ah Center for Development and Ethnic Studies ah rian a tuan lio a si.\nPrevious Malinchism Lungput: Miphun Ral Ngan Bik\nNext 2020 Myanmar Ram Thimnak Tungtlang Kherhlainak


CNLD Tlaihtleng (10) – Lai Lungrawn Post\nCNLD Tlaihtleng (10) 01. Chin Miphun dihlak Lungrualnak le i funtomnak cu hmaisuang bik ah kan chiah lai. 02. Chin Miphun kan Nunphung, kan Caholh, phung le lam, Miphun sinak le kan Miphun hmelchunh, Pupa kutchuak puai le laam, Kan thilthuam le kan sunhlawihmi Ni Sunglawi hna an hmunh khawhnak ding ah kan kilven lai.\n03. Kan Pupa hna chan in kan ngeih mi Pupa ram, hmun le vawlei ngeihnak nawl le tinconak nawl kong he pehtlai in Phung le phai kan tharchuah lai i, upadi in kan kilven lai.\n04. Cozah zungkip le Cozah a si lo mi pumpak riantuannak (Private Sector) ah Chin Mino vialte Rian an hmuh khawh nakhnga kan i zuam lai. 05. Chin Miphun Nu hna nih an ngeih mi an covo cu Phungthar ser in kan thawnter lai.\n06. A thianghlim mi Chin Cozah si khawh nakding ah tanhhleinak, kaptanh, thleidannak le Eihmuarnak kan doh lai i kan zohfel lai.\n07. Chin ramkulh chung i pehtlaihnak lam le sul, Chawlehnak le mipi ca ah rian kan tuan tikah siseh, Khuapi/ Khuate innlo ser tikah siseh, pawngkam rawkralnak le hnorsuannak a tlawmbik dingin kan i zuam lai.\n08. Chin Miphun Dawtnak thinlung thanghphawhnak ca ah Miphun Hla, Miphun Thantaar cu Chin mipi duhnak lak in serchuah ding in kan i zuam lai.\n09. Chin ramkulh leng ah a ummi Chin miphun hna nih Phungphai chung in a um mi covo le Ram mi snak covo tlamtling tein an ngeih khawh nakding le khuasak tintuk, chawlehnak le rian duhdim tein an hmuh khawh nakding ah tuanvo ngeitu hna he kan tuanti lai.\n10. Tlukruannak, Mahte khuakhan lairelnak, Federal Democracy Ramkomh kan serkhawh nakding ah tlangcung mi dang hna he tuanti kan i zuam lai. (Avoi 1nk CNLD chuah mi Chin Miphun Authawng chung in – 2020 August 8) Ref: Chin National League for Democracy – Hakha-Thantlang


Dawt mi u le nau hna, CDF hi tha pe hna usih! - Chin Eleven News\nDawt mi u le nau hna, CDF hi tha pe hna usih, nan lungtlin lonak a um sual hmanh ah dawtnak le siaherhnak he tuin thil sining hal hna uh,,, chanbau nak tampi hmanh ngei hna sehlaw tu lio kan boruak ahcun soisel loin aruah zia le thapek, bawmh caan asi.\nAruang cu ralkap uknak tha lo hi civil war in doh hau mi asi. Civil war lawng in ralkap kan tei lai. Cu bantuk in civil war ahcun mipi nangmah le keimah kha hmai kan sat bak ahau.\nRalkap dohnak ah Kan miphun hriam tlai phu kha hmaisat ter hna ahcun hriamtlai cuhlan bantuk hriamtlai le hriamtlai i kah bantuk in sullam a ngei kho i ramdang lei hna aw aan zong a dong kho mi asi.\nMipi nangmah le keimah ( CDF/PDF) nih ralkap kan doh ah hin ramdang mi hna thinglung ah fak piin bia achim. Cuccah CDF hi mipi kan dihlak aiawh in ralkap do ding asi, Civil war in ralkap kan nam hna ahcun dawtu le bawmtu an um hrimhrim ko lai.\nCuccah ralkap uknak in luat kan duh ahcun doh ahau, kan doh tik ah ralkap le hriamtlai bu rak i kah tawn ning kha doh awk atha lo, civil war in mipi nih kan doh hau, cucaah CDF caah thlacam le thapek hi daithlang hlah usih.Lairam Laipa


Tamu Peng Region No.2 NLD In MP Candidate Aa Cuh Ding Mi Khampat Pu Hmet Al Konglam – THE CHINLAND POST\nTamu Peng Region No.2 NLD In MP Candidate Aa Cuh Ding Mi Khampat Pu Hmet Al Konglam\nHmet Al/Chelsea Bawi\nChelsea Bawi | TCP-Kalay| 2020 September 29| Khampat khuami Pu Hmet Al cu NLD Taing Hluttaw, Member of the Legislative Assembly (MLA) Tamu Peng No.2 ( Constituency) ai cuh ding asi i tu hi biatak tein khuami le pawngkam mi nih an cawlcangh pi cuahmah lio pi asi.\nTamu Region No.2 (Khampat Myo) hi vote 32,000 renglo a um i, cucu Thantlang Peng he ai tluk hrawng asi. Hi chung ahhin parties 6 ai cuh ding an um I hi chung ahhin NLD le USDP hi ai khingkhang ngai dingah ruah an si. Hi a ramri Tamu phak lai Thatapine in Kalay lei Tuikhal tiang khi a si lai I hi chungah hin Kawl khua 12 ah um. Cun kan unau Mizo Kanan khua pawl hi USDP leiin an mipa ai cuh lai caah vote tam ngai hui dingah ruah asi.\nPu Hmet Al Cu Ahodah Asi?\nPu Hmet Al cu Thantlang Peng, Lungler khuami Pu Lian Ci (tleicia) le Pi Sal Pam, hna I fapa upa bik asi i, Kum 1964 ah a chuak I tuhi Kum 56 a hman lio asi. Kum 1983 ah tang 10 a awng I Kum 1984 ah Mandalay University ah a rak kai (Laimi nih kan i bochan ngaimi Dr. Hai Vung Lian tepawl he khin a rak kai timi an si hna) 888 lio kha final year asi nain rampumpi buai lio asi caah sianginn dihlak khar a rak si I kum 1990 ceo ah BSc (maths) in a rak dih kho.\nKhampat No.4 ah Sayakyi caansaupi a rak tuanlio ah Khampat No.4 cu cathiam tampi an chuak i, Doctor, Engineering le Lawyer tiangin a Sianghngakchia ahhin an chuak len hna. (Hihi vawleicung University thabik tahnak i an hmanh mi pakhat; hi sianginn ahhin Noble prize pa zeizat nih dah an lak cang ti khi a biapi ngaimi tahnak asi). Khampat khuabawi caansaupi a rak tuan I hi a tuan chung ahhin Khampat cu a rak him ngaingai a lamkip in.\nZeidah Khuami Le Miphun Caah Atuahmi Pawl Asi?\nPu Hmet Al khuabawi a tuanlio ahhin Khampat zuuri le sahai zong an rak king deuh, Khampat pathawng bik le tlangval pawl rual hmanh nih an zuurit lio i an hmuh hmanh ah nulepa upat tluk in an upat I a rannak in an i fimkan tak tawnmi asi. A nih Mandalay University a rak kai lio ahhin Karate a rak cawngmi asi pin ah a mah hi pumrua tha cu sikaw zenh awk hrim zong cu asi tak ve. Kanmah Laimi lawng si loin pawngkammi Mizo, Tedim, Kawl le Thado hmanh nih a thei lo an um lo. Thantlang peng i ralkap bawi sual taktak Khin Maung Gyi (A min kai palh kho men) bantuk Tamu peng nih kan zoh ve mi “Pawte” tiah a min kan sak mi ralkap sual taktak pa hmanh nih Tamu peng ahcun Pu Hmet Al lawng a ti ngamlomi asi tiah a rak chim tawn.\nPu Hmet Al hi khuabawi a tuan lio in siseh, atuan lo hnu zong ah siseh, khuami le Laimi caah rian a tuan zungzal mi asi. Kawl Rawn cu Laimi (Chinmi) hi nehsawh kan tong ngai tawn caah tlaihkhih a tongmi pawl a va chuahmi le tlawrthing le cozah thing in siseh, zeidang crimes kong ah siseh police station a phak hnu zongah a va chuh khawh lengmang kho tu ai pumpek taktak mi le sifak santlailo zawn a ruat taktaktu asi. A thil tuahmi pawl hi ca cun tial cawk asi hnga lo.\nHei Tling Sehlaw Zeidah Ai Timh Bikmi Asi?\nChinmi, a bikin Tamu peng Chinmi ko hi minung pathum ah pahnih paoh hi kan hmatpungtin le kan min hi ai luai nain an thleng kho lo, Cozah nih thlen piak zong ai timh lo caah hihi biatak tein ka buaipi hmasa bik lai, ati.\nTamu Peng Chinmi hi cozah rian kan sok ah hnawnh kan tong khun, thiamnak sangpipi an ngei ko nain zei huaha asilomi Kawl pawl tu hi an I usape deuh tawn caah ka tlin ahcun biaktak tein ka tuan chungah Chinmi hi cozah riantuan tampi chuak kho dingin ka kanh hna lai.\nKhampat kan veng lawng nih leikuang acres 1800 hrawng kan i ngeih i zeimawtzat cu vanruah awr an si caah ruah a sur lo ahcun tii an i hmuh lo caah an pam tawn. Cun leikuang ringthar namding leikuang acres 1000 renglo kan i ngeih rih nain ti kong ah kan buai caah tivapi deuh lai piak kho dingin biatak tein kai zuam lai. Laitlang lei kan unau a hung pem dingmi pawl caah hihi a tha tuk dingmi asi, a ti.\n“MLA (Taing Hluttaw) vai cu hi ka duhmi asi lo cuhlan te zongin an ka fial pengmi asi ko nain ka duhmi asi lo, ka tlin ahcun phaisa in vun tuak ahcun thlakhat ah ting 500,000 hi ka hmu lai i cozah nih 120,000 an phiat colh lai. Cun 70,000 tluk umkalnak caah phiat piak ka si hoi lai caah thlakhat ah ting 200,000 tluk hlawh ah ka cang hnga. Ka innlo rian vialte ka tlorh dih lai, ka lo ahhin kumkhat ah facang 15000 (Tin 3,000) ka ngei I a tlawmbik kumkhat ah ting 7,000,000 renglo peng ka chuahpi” ati. A chim than mi cu “Tutan cu harnak fakpi kan tonnmi ruah ah hi kong hi ka phisin piak kho hna hnga maw tiah hlawknak hmuh I timnak le bawi tuan huam ruang ah silo in kai timh mi asi” a ti.\n(Note: Catialtu Hmuhning a si)\nPrevious Covid Lio Siangngakchia Fimcawnnak\nNext ၈ လကြာLockdown ချခြံထားရတဲ့ ပလက်၀မြို့ (သို့) ကျိန်စာတိုက်ခံနေရတဲ့မြို့\nUS F-1 Visa Theihtlei: Kum fatin 40% an hlawhtling


By:Salai Lung Thli Tum’Saya Robin nih Pu Ngunvung khi lungmit lak tengh kho ve seh. – Lai Lungrawn Post\nSaya Robin nih Pu Ngunvung khi lungmit lak tengh kho ve seh tihi kei tutan ka lungtlitum pakhat a si. NLD party ka uar ko zong ah cenghnia a lomi NLD candidate pawl cu ka uar bak hna lo.\nA cung lei he pehtlai in Salai Lung Thli Tum nih a facebook timline ah a rak tial mihi mipi nih zeitin dah nan hmuh ning asi timi comment ah rak chim cio ding in kan i sawnmh hna.\nTheithlei kong zong hi relchap ko>>>


WWE wrestler minthang Dwayne The Rock Johson nih A tukum US President thimnak ah Joe Biden avote lai. – Thechinlungnews\nWWE wrestler minthang Dwayne The Rock Johson nih A tukum US President thimnak ah Joe Biden avote lai.\nWWE wrestler min thang Dwayne The Rock Johson nih A tukum US President Thimnak ah Joe Biden le Kamala Harris Vote ka pek hna lai tiah online social media ah a chim. Vice President Biden le Harris hi kan ram hruaitu ding ahcun ah tha bik ko lai tiah onlline in a chim.\nThe Rock nih Joe Biden le Harris cu Video call in a chun hna i a hal mi hna cu US president na tling i White House ah, caan nan hman Ahcun zeitin dah nan ram mipi caah rian nantuan lai i US mipi nih an ni upat deuh hna lai tiah The Rock nih a hal hna.\nBiden nih The Rock a leh mi cu Kan chim bantuk in ram mi caah rian kan tuan lai i, kan bia cu kan i tlaih peng lai, Harris nih a leh ve mi cu mipi thinlung cu damnak in kan hnemh hna lai i, doidawrnak hi mipi cu kan hruai hna lai tiah a chim ve. Daily Mail.com\nBe the first to comment on "WWE wrestler minthang Dwayne The Rock Johson nih A tukum US President thimnak ah Joe Biden avote lai."


Dr. Ngun Cung Lian Nih Ralkap A Dirkamh Mi Le Dr. Sa Sa Nih NLD A Dirkamhnak Hi Tinhmi An Ngei? – Chin World News Evening\nMah hi ruah phu ngaimi pakhat a si. Ralkap nih ruahnak petu ah an thimmi Dr. Ngun Cung Lian nih ralkap dirkamh in a cawlhcangh ning le Dr. Sa Sa nih NLD ah a cawlcanghnak kongah Saya Rung Kaw nih atanglei bantukin comment a tuahmi kan vun langhter. Nang zeitin na ruah?\nSaya Rung Kaw comment: Mara State ngah duh ah Ralkap he a fonh ka ti. Dr. Sa Sa zong sponsor nih Airport caah phaisa an chap duh tilo I cozah sinah hal aduh caah NLD he aa fonh hi asi rua. Airport Sponsor tu kha an min langhter loin Royal Family UK bawmh phun in bia a leng caah cash an chap duh tilo ti asi.\nLailenpi Airport tuah khawh nak ding ah Amakhan tu aherh caah CHRO nih sen an thuh piak mi asi. CHRO zong cu an min a langh lo ngai hoi. Hnu achit hna kan ti lai cu. India he i fonh in Mara Autonomous hi Dream cu asi. Caholh atling dih cang cash Airport aum ahcun tihi an chunmang asi bik.\nNLD USDP le Ralkap an duh tuk le Politician kungcung hmin ruangah siloin Maraland cash athawn deuh mi le cozah asimi kip he an i fonh I hawikawm ah an ser deuh hna ti in Political Eyes incun ka hmuh hna Kei cu?? Biakilh: Mah hi pengkhat le tlangkhat karlak buainak chuahter duh ruangah tlahmi si loin atu lio boruak zohchih in thlahmi a si.\nRelchih: Ethnic Armed Organization Statement: Tlangcung hriamthlai phu 10 dirhmun atawinak in Ralkap nih hramhram uknak an lak mi kan pom lo. An tlaih mi hna vialte thlah dih ding. Hramhram uknak a la tu Ralkap he political chonhbiak nak kan tuah lai lo. Ralkap le palik nih mipi thahrum hmang in rial dit lo ding. CDM cawlcangh nak le mipi lei ah kan dir lai. Hramhram uknak aloh nak ding ah Ramkip he rian kan ttuan ti lai. Salai Bawi Lian Mang


Kan theih cio bantukin Jerusalem cu president thing Trump nih khan Jew miphun zungzal khualipi ah kan cohlan cang tiah a thanh. – Hakha Cherry\nIsrael Buainak Le Kan Ram Buainak Kong Tawi.Israel le Hamas tapung dohnak cu zarh hnih lei a kal cang. Israel leiin minung 12 nunnak a liam i Palestinian leiin 219 nunnak a liam. 219 chungah 150 naak tlawm lo hi tapung an si tiah Israel upa nih an chim.\nGazan mipi kha ralsa le phaw ah hmang in Israel mipi thah awk ah rocket 4000 hrawng Israel ah Hamas tapung nih an kah. Israel Iron Dome nih a huhphenh tuk hna caah Israel an him ngai.\nIsrael cu cunglei he tanglei he a mit le a kutke a tling tuk cang i ningcang loin doh awk a that lo caah mipi lak (khua chung) in Hamas nih rocket in an kah. Israel caah lehrul ning a har ngai.\nAsinain tha tein mipi sinah ralrinnak an pek hna hnuah cunglei in Hamas thlithup riantuannak le rocket hmun cu an phomhpiak hna. Inn sang pipi an kah lio zong kha a hlanken in mipi zam hmasa hna seh tiah khairiat bom sawhsawh in an kah hmasa.\nCaan zeimawzat an hngah hna hnuah cunglei in cim viar an phomh dih colh. Israel lei upa thin a phawh ngai hna caah fak ngai in an phomh hna. Rocket hmun, an thlithup riantuannak le vawlei tang khur cawhmi tam ngai a phomhpiak hna.\nHamas cu an cei ngaingai. An i sersiam thannak ding ah caan sau pi lak than an hau lai tiah expert nih an zumg.\nUS lei an siah International lei a siah pressure a tam tuk caah kahdaihnak an ser men lai tiah zumh a si. Israel PM Netanyahu nih cun cei cikcek in kan hrawh ta hna lai a ti nain zeidek an lawh te lai.\nHamas leiin kahdaihnak caah thil pahnih an hal. 1) Jerusalem i Muslim biakinn thiang timi Al- Aqsa hmun chungah Israel ralkap luh lo ding; 2) Jerusalem in ni chuahlei kam ah a ummi Palestinian thawl hna lo ding ti a si.\nKan theih cio bantukin Jerusalem cu president thing Trump nih khan Jew miphun zungzal khualipi ah kan cohlan cang tiah a thanh. Cucaah Jew miphun nih Jerusalem in Palestinian hi thawl an timh cang hna.\nIsrael nih 1948 i Israel ram an ser lioah raltuknak in Palestinian refugee tam tuk an rak um. Cu hna cu Jordan Cozah nih Jerusalem in ni chuahlei kam ah an umter hna. Hi lioah cun Jordan ramchung ah a rak um lio a si. 1967 Six Day War ah Israel nih a lak than.\nDuhsah in Jew miphun nih 1948 hrawng ah Arabs ram nih a kan chuhmi a si i, atu cu kanmah kut ah a phan than cang. Cucaah kan vawlei le kan hmun a si tiah Palestinian kha thawl dih hna i anmah um an duh cang.\nCun khatlei in Israel le Palestinian buainak hi atu i an i cuhmi hmun hi a si. Palestinian zong state (ram) pakhat bantukin dir an duh ve i, Jerusalem in ni chuahlei poah hi an khualipi ah ser an duh. Israel nih zeiti hmanh in a duh lomi a si.\nJerusalem cu, Trump bia bang, then awk a tha lomi an rosung bantukin an ruah. Hi hna pahnih ram kong buainak hi a dong thiam dingmi a si lo. Sersiam khawh dingmi zong a si lo. An buai lengmang lai.\nCucaah cun Hamas lei nih thil pahnih an halmi hna hi Israel nih zeitin dah an ruah ve te lai timi theih a si rih lo. Kahdaihnak cu an ser te ko lai nain zeitik ahdah timi chim a har rih.\nKan ram Kawlram zong a buai lengmang. Nunnak a liam lengmang. Kan Cozah thar dirhmi pawl zong duhning an cawl kho lo. Ralhrang pawl zong an zei poi lo. Kan ralhrang doh hi a tlolh sual te lai ti phan a um.\nFederal phunghram sertu bu dirh a si cang tbk zong kan theih i bia hmaan a si ko ahcun lamcan a sau ngai rih ti a fiang. Ralhrang kan dohning zong pikpak tete in doh a si i ralhrang hna caah hmih har an si lem lai lo.\nHmun kip cio ah dohnak ser lawng ah a thawng lai. Ralhrang pawl phazo lo le cawlcang cawk loin kan tuah hna lawng ah kan hlawhtling lai.\n‘Dalan’ timi a lar ngai. Ralhrang nih uknak an lak hlan deuh ah khan internet petu hna sinah ralkap nih nawl an pekmi hna cu ‘spyware’ nan chiah lai an ti hna. ‘Spyware’ an chiah ahcun ralkap nih mipi phone chonhnak, text kuatmi, email, kan umnak vialte an theih dih cang.\nSpy (sungthoh) kong a thei i a relmi nih cun thlithup in mipi konglam hlatnak le dawinak a tam tuk. Cucaah mipi nih kan i ralrin ding cu kan cell phone le inn phone zong an si ti hi kan theih a hau. Kan minung hawi zong a si kho fawn.\nChin miphun ksn khualipi a simi Hakha hna i duh poah in ralhrang pawl nih mipi an tlaih hna, an thah hna rihmi hna cu thinhun a zual. Raltha taktak in mipi le ram caah nunnak aa thapmi CDF upatnak sang bik kan in pek hna.\nKan lunghrinmi tu cu ram pumpi huap in CDF an siah PDF an siah cunglei in Coordinate a tuahtu lutlai an um hnga lo maw ti hi a si. Coordinate ngai in le suaisamnak ngeite in ralhral an dohmi ka hmu kho rih lo.\nMah duhning cio in cong kan thai rih ko rua tiah ka rush. Ka theih lo zong a si kho fawn. Ram pumpi huap in coordinate taktak in dohnak ning, conduct tu le strategy sertu bu um kho seh law ralhrang teinak lam tha bik a si kho men. Ka kut a ba hi vial.Credit– Luther Tin Hre\nRalkap dohnak hriamnam lak ah laiser meithal ka duh bik


Salai Lungthli Tum: NLD Candidate Pu C. Zacung Nih Politics Ah Cun Lih Pah A Hau A Ti – Chin 11 News\nSalai Lungthli Tum: NLD Candidate Pu C. Zacung Nih Politics Ah Cun Lih Pah A Hau A Ti\nNLD hruaitu pawl hi an ruahnak hrim pei a rak diklo tuk ko hi. Hi bantuk in mipi an kan hraui caah cun pei zumh an um lo an ti lengmang nak cu a si fom cu. NLD candidate a si bak mi pakhat nih a chim mi hna hi ruah ah cun ningzak ngai a si. A chim hlan ah tha tein khua a ruat hnga lo maw ti awk in a um ko.\n“Zahan kha NLD candidate Pu C. Zacung cu ka hawile pathum he Thantlang an zung ah bia kan ruah i ‘politics ah cun lih pah a hau, tlang sangpi zong khi rawn ah ka ser lai tiah chim a hau’ tiah a chim. Ka hawile cu NLD tanpitu an si ve ko nain an khuaruahhar ko” tiin Salai Lungthli Tum nih cun a rak tial hi a si.\nA chim ning tein an zohtik ah NLD party pawl an riantuan ning hi mipi hi an kan hleng hrimhrim ko lo maw? 2015 thimnak a rak si lai ah khan Khuate kip ah biakam nak an rak tuah cio lai, an biakam mi cu thimnak ah an hun tlin bak in a tlau dih ko lo maw? Asinain nihin tiang ah hlen nak a zum peng rih mi an tam ngai rih I an thatnak lawng te a chim mi an tam tuk rih.\nZeitiang dah lih an kan chimh lai, zeitin dah an kan hlen than te lai ti hi maw kan hngah peng rih ko ne lai, lung fim caan a cu ngai ko cang nain lungfim kho lo an tam tuk rih caah NLD pawl cu an raltha chin lengmang rih ko ne lai hih.


THAWNGTTHA : Vaccine timi cu na pum chungah rungrul (virus) a luh tikah a rak thattu antibody kan timi a chuahter tu asi – Onlinenungak\nTHAWNGTTHA : Vaccine timi cu na pum chungah rungrul (virus) a luh tikah a rak thattu antibody kan timi a chuahter tu asi\n1.COVID-19 Vaccine cu chuak sehlaw kan zuum in kan I chunngam kun lai maw? : OWS, HHS, CDC, FDA, le Health Department tbk.. Ngandamnak lei tuanvo ngeitu dangdang nih tha tein an tawlrel cuahmah lio pi a si. Silei thiamsang hna nih tha tein an check dih hnu ah Minung caah ral um lo tein COVID-19 a khamh khawh ko tiah an fehter (confirm) hnu lawngah chuah le mipi pek a si lai caah i chunh ngam ding a si ko.\n2.COVID-19 Vaccine nih COVID-19 zawtnak Lila a ka pelai maw? : Pe lai lo! Sinain Vaccine na chunh tikah na taksa kha a phing, a sen, in a fak pah kho. Cun na tak Lin in na lu a fak kho. Sinain na pum ah Vaccine naa chunhmi rian a tuan tinak hmelchunh an si caah thinphang ding asi lai lo. Ni tlawmpal ah an lo than ko lai. Na thinphan sual ahcun Sibawi te sinah kal khawh a si.\n3.COVID-19 Vaccine nih zeidah a Chuahter khawh (SideEffects)? : Vaccine a chuak hmasa bik mi a fian in fiang deuh in langh ter si te lai. Lufah, taklinh, le chunhnak taksa phin, sen ti dah lo cu a dang cu fiang in thanh a si than te lai. Si nih kan pum cungah a chuah ter khawhmi thil dangdang (Side effects) hna zong minung kan caah a him maw him lo timi vialte zoh dih le hlathlai dih hnu ah si cu chuah a si lai.\n4.Hodah COVID-19 Vaccine cu pekhmasa asi lai? : US cozah nih American mipi vialte za in vaccine chuah a duh ko nain i zat lo a si sual ahcun mi thim in pek a si te lai. Zawtnak ngeih a fawi deuh cang mi u-tar, zawtnak dangdang a ngeimi, le sizung ah mizaw a zohkhenhmi sizung rianttuan tu pawl hi pek hmasa cu an si te lai.\n5.COVID-19 in ka zawbal I antibody ka ngeih ko ah tah Vaccine cu chunh ka hau kun lai maw? : Na hau ko. Zawtnak ngeih tthan khawh a si caah na pum chung a um ciami antibody nih zei can tiang COVID-19 in an khamh khawh kha theih khawh a si lo. Atu i vaccine a chuak lai mi zong nih zei can tiang an khamh khawh lai ti cu hlathlai cuahmah lio a si.\n6. Vaccine cu voikhat chunh ah a zalaimaw? : Vaccine hi voi hnih chunh a hau lai. Zarh khat hnih dang in chunh a si te lai. Voikhat chunh dih in Sibawi te nih chunh tthan ni le caan chimh a si te lai.\n7.Vaccine chunhhnu ah tah ka zawkho lai maw? : Vaccine naa chunh hnu zongah na zaw kho thiam ve ko. Tahchunnak – tlangrai khamhnak (Flu Vaccine) kan I chunh ko buin a can ahcun kan zaw tthiam I a can ahcun a kan khamh ko. Cucaah, Vaccine na chunh zongah hmai huh, kut ttawl, le pe 6 dan in (social distance) mipi he um tibantuk CDC nih chuahmi Guidelines ning tein zulh a herh peng rih. Note: Hi ca hi siaherhnak he CDC charhchan in a tawi fiannak in ttialmi a si. By- Venus Par Registered Nurse


Apple ID le iCloud A Khat Mi An Si Maw ? – Vaurawng\nPosted By: vaurawng.com June 15, 2020\niPhone/Pad a hmang mi cheukhat nih kan i fiang lo tawn mi cu Apple ID le iCloud hi a khat mi a si ma ti hi a si , Apple Products a hmang mi poah nih theih a herh mi a si caah a tawi fiangnak in ka van langh ter .\nApple ID timi cu Apple Products vialte hman khawhnak ding caah ngeih/tuah a herh mi User Account pakhat a si , Apple ID na ngeih a si ah cun na iPhone,Pad,Mac ah na hman khawh lai . Apple ID hmang in iMessage,iCloud,iTunes Store le App Store tibantuk ah Login tuah in hman na duh mi Apps , Games , Music pawl download tuahnak ah hman khawh a si . a fawinak in cun Gmail hman kan duh ah cun Google Account tuah a hau ve i Apple Products pawl hman kan duh ah cun Apple ID a herh ve .\niCloud cu Apple i Cloud Service pakhat a si , Online in Hmanthlak , Video le a dang dang chiah na duh tik ah hman khawh mi a si . iCloud cu Data lak than kan duh mi pawl Fim/chiahnak caah le na hman mi Device a tlau sual ah kawl thannak ding caah hman khawh a si . Apple Device ah a tel mi Find My Phone zong iCloud ah a tel ve mi a si . iCloud hman na duh ah cun a cunglei ah ka langh ter mi Apple ID na ngeih hmasa lawng ah hman khawh a si ve . cucaah iCloud timi cu Apple ID in Login tuah piak i hman khawh mi Online Storage pakhat a si .\niPhone ah App/Game/Music khumh kan duh tik ah siseh , iCloud hman kan duh tik ah siseh Apple ID pakhat na ngeih ah cun hman khawh a si cang .


InnpiRamdang ThawngpangThawngtha Chim Minthang Rev. Billy Graham A Nunnak A Liam\nFebruary 22, 2018 Salai Robert Ngun Sang Ramdang Thawngpang 0\nUS ramhun cheukhat le American mi thong tampi i thlarau lei pa a simi thawngtha chim Rev. Billy Graham, kum 99 cu Cawn Nithumni ahkhan hi vawlei nunnak in a liam cang tiah theih a si.\nJimmy Carter in Donald Trump tiang US ramhun hna nih Billy Graham a thihnak cungah an ngaihchiatnak le an thangthatnak an langhter hna.\n“Kan Pabik Billy Graham a thi. Amah bantuk ahohmanh an um lo. Khrihfa hna siseh, biaknak dang vialte hna nih a zuun an tuar cio lai. Khuaruahhar pasaltha a si”, tiah President Donald Trump nih a tial.\n“Billy Graham hi America ram tuukhal (pastor) a si. Khrih a zumhnak le a thawngtha chimmi nih vawleicung minung tampi a thangphoh hna. Mitha pakhat a si bantukin Khrihfa hna thinlung lawng si loin biaknak dang hna thinlung zong a tawngh hna tiah ka ruah”.\n“Pumpak hawikom pakhat in theihhngalhnak ka ngeihmi zong hi thluachuah taktak a si. A hlan lio US ramhun hlun ka fapa telh in ka fale hna cawnpiaktu pakhat zong a si. Kan chungkhar nih a zungzal in kan ngai lai ee”, tiah president hlun George H. W. Bush nih a chim.\nBilly Graham hi Bush chungkhar he aa naihniam ngaimi an rak si i George W. Bush nih 1985 ah Billy he pumpak biaruahnak kan rak ngeih hnuin zudin zong ka rak i phiat tiah a chim.\nHarry Tuman in Barack Obama tiang US president pawl hi Billy Graham nih thawngtha a rak chimh cang hna. Asinain, President Jimmy Carter lawnglawng hi biatak tein zumhnak a dirpimi a si tiah Graham nih a rak chim.\n“Billy Graham hi ka thlarau lei nunnak lam a ka hruaitu a si. Bat hngal loin ruahchannak le lungrualnak thawngtha a chim i vawleicung minung thong tampi nunnak a sersiam”, tiah US president hlun Jimmy Carter nih a chim.\nBilly Graham a thihnak kong cu Billy Graham Evangelistic Association nih nizaan ahkhan thawngthanhnak an tuah. Billy Graham hi Nov 7, 1918 ah Charlotte, North Carolina ah a rak chuak.\n1934 ah nun thlennak a rak hmu i atu i Trinity College of Florida tiah auhmi Florida Bible Instute ah cawnnak a rak kai i 1939 ah Baptist pastor ah rak khanh a si.\n1950 ah Billy Graham nihhin Billy Graham Evangelistic Association (BGEA) cu Minnesota ah a rak dirh i “Hour of Decision” timi zarh tin chuak radio program a rak tuah. Amah hi 1950 in radio le TV cungin thawngtha a chim hmasatu le thlarau tampi a rak tlaitu a si.\nBilly Graham hi US president tampi i thlarau lei pa le ruahnak petu zong a si. President George H.W. Bush chan lioah hin White House ah 1991 ahkhan thlacam pumhnak amah hi rak sawm a si.\nGraham le a nupi Ruth Bell Graham nihhin fa 4 an ngeih hna. An fale hna chungah Anne Graham Lotz le fapa pahnih hna cu pastor an tuan. An fapa William Franklin Graham hi atu ah Billy Graham Evangelistic Association hi lutlai a si.\nBilly i a nupi Ruth cu kum 64 deng tiang vawleicung minthang Baptist thawngtha chim he hmunkhat ah an um ti ko nain a thih tiang Presbyterian a si peng. A nupi Ruth cu June 2007 ahkhan kum 87 a si ah a rak thi.\nBilly Graham nih bia roling a rak chimmi pakhat cu ‘ka hnangamnak nganbik cu Khrih ta ka si, zeipoah cang ko hmanhsehlaw, Khrih nih zeitik hmanhah a ka hlaw in a ka kaltaak bal lai lo. Hi vawleicung ka um chung poah keimah he a um lai i, ni khatkhat ah vancung ram ah zungzal Amah he umti dingin ka kal te lai. Cu ni cu kaa hngahchan’ ti a si.


***Vakok.Lian***: "Bawipa cah A Har lo; Kan Hmang lo cah Asi" (Lam:9:39)\n"Bawipa cah A Har lo; Kan Hmang lo cah Asi" (Lam:9:39)\nBible Relnak: Cucaah Peter cu aa tim i an sinah cun a kal. A va phak tikah cungdot ah khan an kaipi, Nuhmei vialte nih khan a zual in an zual i an tahpah khan, Dorkas nih a nun lioah a rak serpiakmi hna angki hna le puan hna kha an hmuh sak.\nMediterran Rilikam, Jerusalem in miles 35 a hlatnak Joppa khua i numei vialte, nu can ai an i tlaih mi Pi. Dorkas nih a thihtak hna tik ah a inn ah cun mithli he tahnak aw thawng cu pawngkamah aa zel. Zultu pa 2 nih Peter cu Joppa khua in miles 12 a hla mi Lidda khua ah a um ti an thei, khulrang in rat dingah an auh. Peter cu inn cungah an hruai, Pi. Dorkas ruak pawngah cun nuhmei vialte, Pi. Dorkas a nun lio i a thitpiakmi hna angki an i hruk dih, thin lung kekawi ngai in a tap len mi a hmu tik ah zeidah ka tuah piak hna lai ti Peter a fiang cawlh. Jesuh nih bia a chim tak mi bia zong a thei cawlh ve mi cu:\n(1) Jh.14:12 Biatak kan chimh hna: Keimah a ka zummi paoh nih ka tuahmi thil hi an tuah khawh ve lai, hi hna nakin a ngan deuhmi hmanh an tuah khawh hna lai, zeicah ti ahcun, ka Pa sinah ka kal lai ca ah asi.\n(2) Mk.5:35 Jesuh nih Peter, Jem le unau Johan lawng a zulter hna. Zultu mi 3 le Jairu nu pa hmaiah cun kum 12 fanu athi cang mi thihnak in a thohter.\n(3) Lk.6:40 ah Jesuh nih a cawnpiak mi hna cu Siangngakchia cu saya nak in a ngan deuh lo, Sihmanhsehlaw siangngkchia nih a cawnnak kha a dih tikah cun a saya bantuk asi lai.\nPeter nih an dih lak in lengah a chuahter dih hna, khuk bil in thla a cam, minu lei ah a mer, Tabitha, tho tuah tiah ati i a nung thannak kan hmu. Zultu Peter cah Jerusalem ar a hong khuang i Jesuh a hngalh than bantuk in Pi. Dorkas ruak hmang in Jesuh min in khuaruahar thil ti khawk nak le thawnnak tuahkhawhnak a theih fiangter tu asi.\nPathian nih Dorkas cu thilthit zungthiam a pek mi in hrukaih ngei lo mi cah le misifak zawnrauhnak he a can tawk in rian a tuan. Cu tuah sernak thawng in hmuh than kho ti lo ding nunnak Pathian nih a pehchah piak. Pathian rian kan tuanning zoh than uh sih, Bawipa cah maw na/ka tuan? Bawipa he dah na/ka tuan? Martha cu Jesuh cah rian a tuan lio ah Mary cu Jesuh he a um ti (Mk. 10:41). Bawipa he cun tlau kho asi lo, Bawipa ca kan taun lio tu ah a kan tinh piak mi kan kheng kho tawn lo.\nDorkas a kut chungah a um mi cu thim le la hi asi ko nain zungthiamnak a vun chuah ngaingai tik ah nuhmei vialte an i dornak asi. 1979 kum ah Noble Peace a hmu mi Mother Teresa cu biahalnak an tuah, hi bantuk rian nganpi (Siizung, College, Ngakchia zohkhennak, Misifak bawmnak, Daihnak) na tuah khawhnak hi zeidah asi? An ti. A leh mi hna cu, “Ka kut chungah kan ngei mi Rupee 10 le Pathian he cun ka tuan kho ko” a ti. Cun Vawilei cung thanchonak le daihnak cah zeidah kan nih tah kan tuan kho ve lai? tiah an hal than. “Inn ah tlung law na chungkhar kha daw hna” tiah a leh than hna. I Cor.3:6 “Kei nih a ci ka tuh. Apollo nih a kung kha ti a toih, sihmanhsehlaw a thantertu cu Pathian asi” tiah Paul nih a ti. Dawtnak lungput he thilhmete kan tuah mi chungah Pathian nih thlua a chuah i vawilei (mi nun/ pawngkam) cung a thlen khawh ko.\nMoses zong a mi Isreal thit hruainak ah a kut chung i a um mi thiangthut in a hruai kho ko hna. Galilee nelrawn ah mi 5000 zong ngakchia pa a kut chung um nga 2 le chang hlum 5 hmang in Jesuh nih rawl a dangh kho hna. IPet. 4:10 “Pathian laksawng kengtu tha bantukin Pathian sinin nan hmuhmi laksawng kha midang ca thatnak ah hmang cio uh” tiah a ti bantuk in thathmennak kan ngei cio i kan hmang lo tu asi. Na tuah mi cungah Bawipa nih thluachuah pek a duh, nun check in mah le can tawk ah riantuan cio hna uh sih.\n" Lai Ngakchia Kum 6 Nute Khuaruah Har Pahrang"\n"Bawipa cah A Har lo; Kan Hmang lo cah Asi" (Lam:9...\n"Can Poah2 Din Ralrin Kan Hau"


Chin Pyinay Hakha Aiawh In Online Tiktok Miss Crown A Ngah Ruang Ah Myanmar Mipi Nih Soisel A Tong Ngaimi Neing Myant Thu – Onlinenungak\nChin Pyinee Aiawh In Miss A Ngah Tu (Neing Myat Thu) ငြိမ်းမြတ်သူ\nCawngai a thla lengmang mi Neingmyantthu kong cu kawlram pumpi a cul ko. A mui zoh hlah a an ngai timi phungthluk cu amah ca ko hin siseh law a lo ngai. A tuh mi rian ah tei ama mi le a si ding dih lak in a zuam mi pakhat a si ve.\nA Nih hi covid caan chung ah a tuah tawn mi rian ah din lo in peh zulh in a tuah tuan tu a si. kyawngia a thlak pin ah photo model a tuah i amah a uar tu le tha a petu hna caah tiin a tuah tuannak hman thlak tete a tar pah lengmang theu tawn.\ncu ko bu ah cun social media ah thangchiat le soisel a tong ngaingai. thape tu an um rual rual in a mah hua tu doh tu le soitu a ngeih ve i bia dawh lo le a that lonak tibantuk thangchiat hi a tang ngai mi nu pakhat a si.\nCun Micheu pawl nih cun capo hna ah an seih menmen nak tete zong hmuh pah lengmang a si. cu lawng hmanh si lo in a tu zong ah neingmyatthu cu Chin pyine hakha aiawh in အလှမယ် Crown atin co ruang ah mipi nih thangchiat le soisel a tong ngaingai. Tin co awk a tlak ruang ah an co ter mi Miss Crown cu mi cheu nih an tlak lo a muichiat he tiah thang chiat a tong ko nain amah nih cu a tang lei bantuk hin a fb account ah a tial.\n”#သမီးကြိုးစားနေဆဲပါရှင့်” tiah a ti.. cu ti a ti ruag ah mipi nih biatha lo le hloh dawh lo in an ti ko lio ah teinak a hmuh mi cung ah a lawm i mi chim mi zei hmanh rel lo tein hmai lei ah kar a hlang mi zohchun tlak le cawntlak pakhat ngai te asi.


Clasrissa Ward nih:Kawlram sining vialte’A phuan dih cang ralkap nih an tuah toh ning tehe. – Lai Lungrawn Post\nClasrissa Ward nih:Kawlram sining vialte’A phuan dih cang ralkap nih an tuah toh ning tehe.\nApril 6, 2021 April 6, 2021 admin Myanmar News\nCNN in Clarissa Ward nih a phuan thluahmah cang’Yangon a phanh lecangka Ralkap motor 6 nih a umkalnak kip an zulhdawinakHotel riah duh zong ah anmah umnak kulhchung lawng ah um an sianhnakLamzawh mi hna biaruahnak nawl pek lo pin ah biahal mi lettu ding an’thiah chiahcianakRammi mizapi nih democracy an duhnak le hmailei an saduhthah pawl chim ngam loin hrem an sinakFebruary 1 in nihin tiang vawlei cung Journalists pawl Myanmar ramchung luhnak nawl an pek hna lonak\nCNN luhnak nawl a pek mi hmanh hi a ralai mi kum 2 chung ah Thimnak kan tuah lai ti mi chimh/thanh kan in duh hna ca ah a si, an tinak’Interview tuah mi an tlaihkhih hna nak’Rammi mizapi nih an cohlan bak hna lonak tiin a phuan duahmah cang.\nRelchap duh mi hna caah:Zanmang bia le ser mon tawi’February thla lio i ka mang asi. Ka hmuh mi khua le ram cu muihnak in akhat. Satan le aparty hna cu minung vialte kha fir awk thah awk le hrawh awk ah heh chat, ani zuam . PATHIAN hman mi hna hmanh kha, zei rel lo in a tuah a to hna. Heh tiah bia tak tein acawl a cang len ko kha ka hmuh.\nLaimi:Kia kong lawng hi nan chim peng’Hakha’Thantlang chin mi nih hi ta’Zeihman kan tuah lalo ma.


Ka Tuar Kho Lo, Nangmah Asung Kan Pek Ko Nain Na Ka Hmuh Lo Cun Ka Mitthli Atla Dakaw – Chin World News Evening\nJuly 21, 2019 Salai Van Lenhloi\nNa caah ka thinlung azin ka saih na caah dawtnak zeizong vialte kan pek dih ka theih ni cu ngeihchih nakin kakhat ka caan liam cang zumh awktlak dingin ka nun ka zuam ko kan dawttuk ruangah nangmah asung kan pek ko nain na ka hmuh lo cun ka mitthli atla dakaw!!\nPawngkam nih amah na duh cu na palh tuk an ka ti ko ka palh maw ka hman ka thei lo ka palh si cun ka remh ti lai lo palh peng ko ning,cun minung pakhat khi na duh si cun bia in tamtuk chim hlah tuahser nakin langhter cun minung pakhat na duh tilo si cun tuahser nakin langhter hlah bia tein chim ko! Bia ka duh lo nain nangmah kong cu a dihlak in theih ka duh a thluak tha mi ka si lo nain na bia chimmi kaa cinkendih mi zeipaoh a duh mi ka silo nain nangmah cu sullam ngeilo in kan duh na bia kammi vialte hi keimah sin lawngah si lo ti itheih hosin deuh khin dah na biakam tlin te lai,kan zoh lai cu.\nZaanmang ngeilo i hngilh a nuamh lo bantuk in,ruahchannak um lo nun hi a har ko!!atam bik kumkhat denh ding phahnat hmanh kan kee he a rem maw tiah kan thim len. zungzal ca umțiding cu tha deuh in thim thiam hau dawtnak tak ka duh ti dingah pakhat tal khi dawtnak tak in na daw bal maw? kei cu thlalang bantuk ka si na nih cun ka ni ve na ka dawt cun kandawt ve.na chimmi ka kal tak hlah na timi hi nangmah nih a ka kal tak te lai ti hi ka rak theih cia ko. fahnak pin leiah nuamhnak lung lawmhnak an ti ko nain lung lawmhnak a si rua ka timi fahnak ah akal than!!\nkan duh kandawt tiin na chimmi bia hi keimah sin lawngah si lo ti ka theih hnu cun,ho deuh khi dah na duh dawt takmi si ti kha ka fiang keimah ral pakhat si kha a poi lai lo na caah ral an tam tuk ti kha philh hlah athiang mi kan dawtnak hi athiang lomi na dawtnak he aa cawh ruangah athiang kho ti lo ilungsak kho loin ka khat\nA țapmi ka thinlung nih ani mi ka hmur sinah keizong nih ka duh ve ati i ka hmur nih keizong na ka pekmi velhle in pei ka nih ve ko cu a ti. na hmai i a khuk aa bilmi pa khi a ka duh tiah ruat hlah,nangmah ruangah mi hmai i a khuk aa bilmi pa lawng khi a ka duh tak tiah ruat. i ruahchan liomi a si te lai tiah aa fiang lomi ca i lung rethei hi kan cawi rih lo mi phaisa a miak pek he aa lo ka thinlung cawl!!adai kho ti lo tuar kho loin ka khat zeitin ka tuah lai? Lungrawnpar\nNote: Hmanthlak hi kanmah ruahnak in kan kawl chommmi kan chiahmi le kan ter asi lo. Kan laknak nih an tar ning tein lakmi le tar ve mi asi.


A Nupi A Vuak I A Thah Hnuah Midang Nih Thah Mi Ban Tuk In Lem A Cang I A Hnu Ah An Theih Than – Thechinlungnews\nA Nupi A Vuak I A Thah Hnuah Midang Nih Thah Mi Ban Tuk In Lem A Cang I A Hnu Ah An Theih Than\nPosted By: lian lian October 31, 2020\nMyanmar ram ,Kachin ramkulh Banmaw khuapi Minkung vengi a cang mi thil a si i vanlong lehhmah zuar tu U Aung Zaw Myint nih cun a nupi cu amah bak nih a vuak i a thi nain, suamhmang nih an vuak i a thi mi bantuk in lem ai can ter i, hri in a rak i tem ter dih a hnu ah biahman cu an theih than.\nOctober 30 zan nazi 11 hrawngah U Aung Zaw Myint nih cun amah bia a el lengmang tu a nupi cu fung in fakngain in a thuat i an coka ah a tlu. A nupi cu hliamhma faktuk a tuar caah a holh zong holh kho loh, mahte cawlcang kholo in a um.\nCuti cun U Aung Zaw Myint zong cu a nupi a vuak hnu cun a mah zong misual pawl nih an tuah mi bantuk in hti in a rak i tem ter dih ve ti a si. Inn cung i an fanu a rak tum i, apa hri in ai tem dih mi le, coka i a holh kho lo mi hliamhma faktuk tuar mi a nu a hmuh tik hna ah a lau tuk i a rianran nak in palik a chawnh hna.\nPalik pawl an rak phanh cun, U Aung Zaw Myint nih cun an inn ah misual an rak lut i kanupi he an kan vuak hnu ah kan thingkuang an bauh i phaisa ting 20 an lak tiah a chimh hna. Palik pawl nih cun U Aung Zaw Myint le a nupi cu sizung ah rianrang tak in an phurh hna i, a nupi cu sizung ah a nunnak a liam.\nPalik pawl nih cun misual kan theihtheinak dingah tiin U Aung Zaw Myint te i inn ka hram i, CCTV an zoh. CCTV ahcun Misual pathum U Aung Zaw Myint te i inn chung i an luh lio a um loh i,minung pakhat a luh lio long an hmuh.\nCupa zong U Aung Zaw Myint i kuttang mi Al Kyaing timi a si i palik pawl ih bia an hal tik ah, U Aung Zaw Myint nih hnawmhlonh a fial nak kong le a hnawmhlonh nak hmunhma cu a chimh hna. Hnawm a hlonmi cu palik pawl nih an cek tikah U Aung Zaw Myint nih a nupi thahnak i a hmanmi fung le thisen hnawhnak puanchia a si.\nCubak cun, U Aung Zaw Myint cu biahman an hal i a nupi he zanchiar bia an i el nak kong le an i hmuhthiam lo nak kong le indang an chuah nak kong bia ah an i sik lengmang ruang ah a nupi kha a lungdongh in a thah mi a si nak kong a chimh dih hna. Thil cang mi he pehpar in, U Aung Zaw Myint cu lainawng case an siam piak i, a kuttang pa zong biahman a chuah hlan chung poh palik pawl kutang ah an chiah rih ti a si.\nBe the first to comment on "A Nupi A Vuak I A Thah Hnuah Midang Nih Thah Mi Ban Tuk In Lem A Cang I A Hnu Ah An Theih Than"


Rampi Le Chinmi Khamh Awk Ah JOSEPH Bantuk in Pahian Nih VP HENRY VAN THIO A Vun Hman – Lai Lungrawn Post\nSeptember 24, 2020 admin Chin News\nRam Pumpi le Chin Unau khamh awk ah JOSEPH bantuk in Pathian nih VP HENRY VAN THIO a van hman. Joseph cu a U Nau caah le Egypt ram pumpi khamh awk ah Pharaoh nih a mah changtu ah a chiah.A U nau dihlak harnak le temtuarnak in a khamh hna pin ah, Egypt ram pumpi mangtam zong in a khamh hna. Joseph nih kum 30 in Prime Minister a tuan i, kum 110 a thih tiang Uktu Bawi a tuan. Uktu bawi a tuan chung a miphun mit hmai an hmu, Joseph a thih hnu cun Egypt miphun nih an nih sawh hna i, sal ah an tuah hna.\nChin mi cu kawl mi nih an kan nehsawh i, an kan hrem. temtuarnak fakpi kan tong. Kan temtuarnak in Mitthli he thla kan camnak kha, Bawipa nih a kan theihpiak i, Pharaoh nih Joseph amah changtu ah a chiah bantuk in Daw Aung San Suh Kyi nih VP Henry Van Thio cu amah changtu ah a chiah i nawlngeihnak zong tampi a pek, VP Henry thawng in, Kawlram chung um Chin mi le Khrihfa biaknak vialte freedom taktak in kan tlawngleng kho ve cang.\nGovernment Office le kan kalnak hmun kip ah Siangpahrang Family bantuk in mit hmai tha kan hmu i, riantuan tha zong a nuamtuk cang. Chin mi kan U nau mah le inn le lo umkal bantuk in, Ram thum nak in kan duh poh in za long tein kan ram ah kan um kal kho cang. Kum 4 chung te hmanh ah hin Lairam cu tlonlen le khualtlawn a nuam tuk cang. Mi sa kel kan lo ve cang i, kan duhduh in chimrel khawhnak zong kan hung ngei kho ve cang.\nA mui mi Lairam cu a hung ceu ve cang i, Chin kan Unau hna he ngeih niam te le kutsih lungrual tein kan tlongleng kho ve cang. Kan Miphun luatnak caah Bawipa nih Joseph bantuk in a kan thlah piak mi VP Henry Van Thio thawngin a nuam kan ti lio le tlonlen kan cim hlan ah, Zei ruang ah hme VP Henry doh dalnak le tlak nak thawngpang lawng te mei khu bang a hung zam? Hnu lei kir i, hraam ai than cu kan duh hrimhrim ti lo ee.\nJoseph nih Egypt Ram ah Kum 80 a dirpi hna caan chung vial te, A miphun nih mithmai an hmuh i miphun dang nih an tih zah hna bantuk in, VP Henry nih Kum 4 a kan dirpi caan chung ah zeitluk in dah Kawl miphun hmai ah mithmai kan hmuh i kan za a lon ve. Miphun dang nih an kan upat i zei tluk in dah kan ni nuamh ve. Joseph Kum 80 chung Uktu a tuan chung ah a miphun nih doh nemman cu chim hlah, A miphun mit hmai a hngal ter tu asi kha an philh loh i, an dirpi peng.\nKan miphun Chin mi nih teh VP HENRY Uktu hung si rih ko. saupi kan dirpi rih ko. Kan miphun kan temtuarnak caan a sautuk cang Kan Lai mi ca hrimhrim ah caan saupi Uktu hung si rih ko tiah JOSEPH an ti bantuk in, kan ti kho ve hnga maw? Kan miphun nih miphun dang hna hmai ah, kan nii a tlaan zungzal ve nak lai, Lungrual tein thla kan cam i. VP Henry dirpi kan herh ko ti hi, mipi nan sin ah teidornak thinlung he ka langhter duh mi asi. Dr. Peter Ngun Za Cung


Australia Laimi Caah Thawngthanhnak. – Salai Kawltu Team\nMarch 19, 2020 Salai Kawltu Informative Articles 0\nCOVID-19 (Coronavirus) kong thawngthanh\nVawilei ram kip nih buaipi mi COVID-19 zawtnak cu ram ken kip ah a kar chin thluahmah cang. Kan umnak ram Australia zong ah kan Cozah nih mah virus a karhlonak ding ah fak piin ralrin nak a lak cuahmah.\nKan nih Chin miphun zong ralrin tein Cozah thawng thanh ning tein cawlcangh le nawl zulh khawh zuam ve hna uh sih.\nNifa tin te up-to-date thawngpang laknak cu – health.gov.au ah hin a tling bik lai.\nA bik in zapi nih kan tuah ding le kan theih a herh mi hna cu a tanglei ah kan rak langhter;\n1. Khual tlawn ding in nai timhtuah cia le ticket caw cia na si ahcun a tha bik na plan kha zoh than law, letthan asilo ah na kal nithla hna kha thawn deuh law a tha bik lai. Ram leng na chuah ding nak ram kha tha tein kherhlai ta ah a tha bik.\n2. Lau tuk in thilri cawk a hau lai lo. Australia ram cu facang zong a chuahnak ram lawng siloin eidin phun kip chuahnak ram a si caah thin phan ding a si lai lo.\n3. Na dam lo deuh ahcun mihmai/mipi sin chuah kha hrial hram ko.\n4. Kum 60 cu kan nu le pa hna cu hawi sin chuah le leng chuah hi a hlei in nan hrial deuh le inn chung deuh ah nan um rih a hau ko lai.\n5. COVID-19 Zawtnak a hmelchunh hna cu – taksat, khuh, hromfah, thabat, thawchuah i harh deuh, um hmun in taksa fah le cei tak in um, cumpit hnaptawh hna hi an si bik. Ahlei bik in, leng na chuah na vahnak in inn na lawi hnu ni tlawm pal ah na taksa fak tuk le thawchuah na harh tuk ahcun siikhan va fuh ah a tha bik.\n6. 15 March zaantim thok in Australia ram a lut mi paoh Ni 14 chung mi he cawhnop loin mah tein mi he ai hlatnak ah um a hau lai. Cu nawl chuah mi buar ahcun Cozah nih cawiliam (fine or penalty) ter a si lai.\n7. Leng chuah – michonh biak tikah kuttleih lo ding hi thiamsang hna nih forhfial bik mi a si. Kan kut hi a tam khawh chung in tawl ah a tha bik. Voi khat tawl caan second 20 hi hnur le muai ah a tha bik fawn.\n8. Minung 500 tluk cawlcanghnak (pumhnak tal in) tuah lo/hrial ding in Cozah nih forhfialnak a tuah cang.\n9. Ni hin ni tiang cu Cozah nih sianginn kar ding tiang cun nawl a chuah rih lo nain kan nih kan umnak Victoria pengkulh cu kan Pengkulh Cozah nih State of Emergency ah a chuah cang.\n10. Restaurant kal lo ding. Riantuannak hmun hrial ding tbk cu Cozah nawl chuah mi ah a um lo.\n11. Pathian nih a kan pek mi nuhrin theihhngalhnak (common sense) hi hman a herh bik lio caan a si.\n12. Mah zawtnak hi direct in hmuh a har ngai mi a si.\nAtanglei i kan rak thilchih mi information pawl hi theih tha ngai ngai an si.\nCredit : Australia Chin Community – EM


Trump caah Thinphang Ngai a si cang. Asinain Pathian Thawnnak a Lang Kho Thiam Thiam – Kawltu Team\nTrump caah Thinphang Ngai a si Cang:-Senate Nih Donald Trump Tazacuai Hram An Thawk: President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih zahan zanlei ah Senate ah an rak chuahpi.\nUS phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si. Asinain President Donald Trump cu a term zong a dih cang i, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai.Tazacuaitu Democrats aiawhtu hna nih President Trump nih Capitol Hill ah buainak chuakpi nak kong tette an ngeihmi vialte cu Senate ah an phuan lai. Mah hnu ah Trump sihni hna nih an a sual lonak an chim ve lai. Mah hnu ah Senate ah debate an tuah te lai I, Senate minung 100 nih President Trump a sual le sual lo cu bia an chah lai. Senator minung 100 chungah cheu thum cheu hnih vote nak lawng in a sual tiah dantatnak pek khawh a si.\nSenate ah Democrat le Republican cu vote 50 veve an ngei. Senate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei i an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Source: Salai Lairamthang\n← US Lainu Nurse Katie Nih Covid 19 Sii Aa Chunh Dingmi Nih Theih Awk Hrim Hrim Simi A Van Phuan Cang.\nBREAKING NEWS: Trump nih Office (Zung) a On Cang. Hi ti hi American mipi bia a Phuan Cang →


Trump nih Republican pawl sin ah Biakamnak a rak tuah cang bantuk in VETO POWER hmang a tim cang\nElection kongah heh tiah President Trump le Democrat pawl an nih doh lio ah, Trump nih GSA administrator nih Biden transition team hna cu Green signal pek ding in a ti cang hna. Wilmington, Delaware ah Secret Service pawl nih Biden cu an veng cang, operational security ruangah Secret service pawl hna cu an rian an thawk cang\nTu lio thawngpang a lar ngai mi pakhat cu Bipartisan pawl nih ‘Confederate names’ cu hlawn an duh. Mah hi President Trump nih a duh lo, President Trump cu veto Power hmang a tim.\nNBC News report nih a chim ning a cun, President Trump nih GOP pawl sing ah campaign lo ah a biakam bantuk in Confederate names hlawn a si lo nak ding caah heh tiah rian a tuan lai\nPresident Trump nih “George Floyd’s Memorial Day death thawk in Black Lives Matter” pawl an vun chuak i ‘Culture War’ an vun chuahpi mi cu a duh lo ngai . Black Lives Matter activists pawl nih Confederate statues symbols, pro-slavery stance, mah bantuk theipeng ding mi a um mi hi an cuh lo ngai.\nTrump nih ‘ ‘Great American Heritage’ hlawn a duh lo. Democrats Senate 37 nih BLM pawl duh ning bantuk Confederate names hi US ram chungah um ti hla seh ti an duh, Mah hi Trump nih campaign a rak tuah lio ah hlawn a si lai lo tiah bia kamnak a rak tuah cang.\nPresident Trump nih 2020 a campaign promise/biakamnak a rak tuah cang bantuk in National Defense Authorization Act hmang in VETO POWER hmang a duh cang. War Culture theme ti bantuk in zeihman a buaiter ve lo tinak a si.\nTrump uar umnak pakhat cu politician pawl bantuk in a si lo, mipi sin ah biakamnak tuah tung i, zeihman thil tuah lo ti mi kh a alungput a si ve lo. Mipi sin ah bia a kam mi poah cu tuah lengmang a tim mi minugn a sinak hi uar um nak pakhat a si ve.\nKan thei cia bantuk in Democrat pawl nih Black Lives Matter lio ah khan he tiah mah Confederate names pawl hmangthlak/monument cu an rak hrawh thluamah kha. Trump nih amah lakhat hmangin mah bantuk an hrawh mi vialter remhthan nak ding caah a hlut ve kha. Credit-RTK\nBe the first to comment on "Trump nih Republican pawl sin ah Biakamnak a rak tuah cang bantuk in VETO POWER hmang a tim cang"


Salai Lairamthang: Thawngpang Theihtlei – Chuncha News\nBillionaire Elon Musk ngeihmi SpaceX company nih minung citmi, Falcon 9 Rocket cu Florida state, NASA’s Kennedy Space Center in thaizing zanlei sumilam 4:33pm ah an thlah cang lai. Florida hi thlichia le tilet nih a den khawh men ti a si i, aden sual ahcun May 30 ah an thlah than te lai. Vawlei in khan 60000 renglo a sannak vanrang tang tiang a phan kho lai ti a si. Mah rocket thlahnak dingah US$ 62 million a dih lai tiah an tuak. Mah rocket cu NASA astronauts hna nih an mongh piak hna lai ti a si. Vanrang cungah minung citmi rocket an thlah hmasa bik a si lai. Mah rocket thlahnak puai ah President Donald Trump nih a telpi hna lai.\nMirum Elon Musk nih 2023 ah thlapa cungah khuatlawnnak tuah a timh i phaisa US$ 5billion cu a dih te lai an ti. Minung pakhat ticket caah US$ 20 million a si lai an ti. Elan Musk cu Telsa le Space X company ngeitu a si. Vawleicung mirum bik 23nak a si.\nThawngpang dangdang relchap <<<<<\nPresident Donald Trump nih sianginn onnak caah aherhmi information le iralrin ding guideline vialte tlamtling tein kan tuah dih cang caah sianginn hi nan on ding a si ko” tiah a chim. Hlan ah Virus sining kan hngal lo, atu cu tampi kan cawn i kan hngalh cang. Ralrinak kan tuahmi tha tein zulh ahcun tihphan ding a um lo” tiah nizan ah Fox news he interview ah a chim. US cu federal ramkomh a si bantuk Sianginn onnak nawl taktak cu State cozah nih nawl a ngeihmi a si. State tangah ummi county zong nih nawl an ngeih rih fawn.\nA ra laimi August thla chungah hin Noth Carolina state, Charlotte khua ah Republican National Convention tuah ding in timhlamh ciami a si. Asinain North Carolina state, ramukbawi Roy Cooper cu Democrats a si caah convention tuahnak nawl pek le pek lo atu tiang fiang in a chim duh lo. President Trump nih tuahnak nawl pek dingah nawl a hal nain biafiang lehmi a um rih lo. Tuahnak nawl an kan pek lo ahcun hmundang ah kan thial lai tiah Trump nih a ti. Mah Republican Convention puaipi ah hin President Trump cu Republican Party aiawh in President cuh dingah official tein an cohlannak an tuah lai.\nBrazil ram cu Coroanavirus zawtnak nih fak ngai in a den hna caah minung 363,221 an zaw i, minung 22,666 an thi cang. Cucaah President Trump nih Brazil ram in US citizen lawng lutnak nawl a pek cang hna. Brazil in ramdang mi paohpaoh US ah luh khawh a si ti lo.\nUS le Tuluk cu Coronavirus ruangah pakhat le pakhat an i mawhchiat, sual an phawt caah faak ngai in an i rengh lio a si. Tuluk cozah cu US cozah nih Coronavirus a semnak kong aho lei kap hmanh a tang lomi phu zalong tein hlat hlainak na pek hna a hau tiah a fial nain Tuluk cozah nih anmah i tel loin zei bantuk investigation hmanh tuah a duh lo.\nNew York khua cu thla 2 renglo lock down an tuah caah tlanglawng lam le vawlei tang in zu [cannibal” rats ] tam taktak rawl kawl ah an chuak i tih a nun tuk caah Centers for Disease Control and Prevention (CDC) nih ralrinnak cathanh an chuah. Rawldawr vialte le eidin dawr vialte thla hnih renglo an khar caah zu pawl an rawl ram caah atu bantuk in tihnung in a chuah hi a si lai tiah an zumh.\nIndia Ram Ah Lai Mi Bible Student Harsat Nak An Tong.


A Poi Tuk Ee:Thla 3 Chungte Lawngah Thantlang Ah Vok 234 Renglo An Thi Cang – Chin World News Evening\nJuly 3, 2020 July 3, 2020 Salai Van Thawngpang\nThantlang ah Porchine Circovirus Type-2 (PCV-2) ruangah vok 40 leng an thih cang tiah Veterinary Department Officer Dr. Lian Bwe nih cun a chim. “June thla chungte lawngah vok 44 an thi cang. Asinain June 27 hnu cun vok a thimi an um ti lo,” tiah nawlngeitu Dr.\nLian Bwe nih a chim. April thla thawkin Thantlang vok pawl cu virus raungah rawl zong an duh lo an ei kho lo. An dam lo i cuticun an um hnuah an thi tawn. Thla 3 chungah vok a thimi zat hi 234 leng a si tiah theih a si. Atuhi Thantlangah vok hruai zong an khap. Cun,vok kawm paohpaoh si in an kah dih i vok zuar zong khap a si. Chirchan: TTP\nThawngpang dang rak rel chih: Tuluk (China) ram in corona virus chuah ruangah vawlei a ummi vialte tampi an nunnak a liam lawng si loin khuazei ram kip harnak a kan pek. Lung rethei le thinphang in a kan chiah cuahmah lio ah cun vok in a chuakmi virus thar an hmuh than rih tiah thiamsang hna nih an chim.\nHi virus thar hi vok sinah an hmuh ii minung hi fawi tein a chawnh khawh hna tiah ralrin an pek. Minung caah tihnung virus zawtnak pakhat a si khawh caah thinphang a sitiah zong an chim. Cu caah vok zohkhenh tu hna le voksa zuartu hna caah a bik in tihnung ral a um tikah tha tein ralrin nak zong an pek hna. Hi virus nih hin minung a chawnh sual ahcun minung pakhat le pakhat kha fawi taktak in chawnh khawh a si.\nCu lawng silo in hi virus hi HIV/AIDS bantuk in a thiang kho tilo mi a si lai caah vawlei cung minung vialte zawtnak he then loin um a fawi te tiah zong an thinphang ngaingai. Microsoft arak sertu pa Bill Gates zong nih 2015 lio ah khan hi zawtnak hi ralrin nak a rak pek bal cang mi a si. A chim kum 5 rauh hnu ah Corona Virus cu Tuluk ram in achuak taktak tlawmpal ah Vok virus chuah aa tim than hoi.\nTuluk ram in corona virus ruangah minung 10,000000 leng nih zawtnak an ngeih cang ii minung 50,0000 leng an thi cang. A bik in America ram corona virus a ngeimi hi 20,0000 leng an si ii 10,0000 leng an nunnnak a liam mi an si. Vawlei cung ram 36 hi fak taktak in an tuar cuahmah lio si nain ram 15 hi cu zawtnak a thiang pah cang tiah an chim. A tulio virus a zual bik ram cu America, Brazil, Russia le India hi an si. India ram chung cu mizaw an karh tuk caah vawlei cung sizung ngan bik tiin New Delhi ah an on. Mizaw ihkhun 3000 leng in mizaw an conghhramh liopi a si ko.\nHi corona virus ruangah harsa taktak in vawlei cung nih an tuar lio cuahmah lio ah cun Tuluk ram in vok in virus thar an hmuh than tikah thiamsang pawl nih voksa ei ral rin ding le vok tonghtham tuk lo dingin ralrinnak mipi sinah a pek. Ref: RFA Burmese


Ralhrang he biaruah ding kan tim lo, Hmailei caan zongah thihthih nunun in kan doh rih ko lai tiah: Salai Htet Ni – THE CHINLAND POST\nRalhrang he biaruah ding kan tim lo, Hmailei caan zongah thihthih nunun in kan doh rih ko lai tiah: Salai Htet Ni\nPost Staff| 2022 February 11 — Ralhrang ralkap nih fenhtermi 2008 Phunghram cu Chin National Front/Army (CNF/A) nih cohlan lo hrimhrim a sinak kong le hramhram in uknak lak in Min Aung Hlaing hruaimi ralhrang phu he biaruahnak kan ngei hrimhrim lai lo tiah Salai Htet Ni nih a chim.\nMin Aung Hliang phu nih, Ramkomh Dirhni (Union Day) tuah dingmi timhnak kong zong ah CNF/A in palai thlah an tim lo i, kai zong an i timh lo tiah theih a si.\nMipi leiah a ṭangmi tlangcung hriamtlai phu vialte nih ralhrang sawmmi remdaih biaruahnak ah i tel hrimhrim lo dingin forhfialnak bia zong a chim.\n“Ralhrang phu (anmah tein State Administration Council – SAC tiah a au mi) nih sawmmi ramkhel lei biaruahnak pawl i teltum cu, a tulio ram sining kan zoh ahcun mipi hruaimi dothlennak a si caah mipi lei kan ṭan a si ahcun an ka sawmnak le an kan auhnak pawl kha kan cohlan lo hrimhrim ding a si. 2008 Phunghram a cohlangmi nih cun an kai ko lai. Sihmanhsehlaw, kan nih CNF/A nih cun kan cohlan lo caah ceihhmainak ah kan i tel hrimhrim lai lo. Hramhram in uknak a lak ni thawkin Ralkap (SAC) he i ceihhmainak ngeih kan i tim hrimhrim lo. Mithmuh kuttongh kalpi dingah a si kho lo. Kal zong kan kal lai lo” tiah Salai Htet Ni nih Chinland Club, USA nih tuahmi Online biaruahnak ah a chim.\nMin Aung Hlaing hruaimi ralhrang (SAC) phu nih February 12 ah a phanh in tuah dingmi Ramkomh Dirhni (Union Day) ah Democracy le Federal rampi sernak kong he pehtlai in tlangcung hriamtlai vialte sawm in remdaihnak kong ceih ding in an i tim tiah theih a si.\nCun, atulio dirhmun kong ah, “CNF/A hruainak tang ah raltuknak ṭhawng seh tiah Chinland Joint Defence Committee (CJDC) hi dirh a si. Cu CJDC tang ahcun ralkap hna samh in rak tuk si. Hmailei caan zongah thihthih nunun in kan doh rih ko lai tiah” Salai Htet Ni nih a chim.\nRalhrang (SAC) nih sawmi remdaihnak ceihmainak ah NCA minthu mi chung in, ALP le KNU/KNLA (Peace Council) hi kai an i tim i, RCSS (Shan), KNU (Karen) le CNF (Chin) tbk., le rampi kahdaihnak cahren (NCA) minthu lo mi chung in, KIO (Kachin), AA (Arakan), TNLA (Ta’ang) le MNDAA (Kokang) phufonh hna nih kan kai lai lo tiah theih a si.#\nBiakilh: Chinland Club, USA nih February 8 ah Online biaruahnak an tuahmi ah Salai Htet Ni nih chimmi chung in tawinak in lakmi chung in tialmi a si. ~ Editor\nPrevious Kalay peng kahdohnak ah CDF-Hakha in pakhat nih a nunnak a pek\nNext Chin Miphun Nan Caah Ka Dir Zungzal Ko: Senator Dean Smith\nGangaw peng, Sapae khua kahdohnak ah SAC ralkap 1 a thi\nThantlang Believers biakinn khanghpiak a si\nTedim peng ah mawṭaw pakhat lamthlang a tla i 2 an thi, 6 hma an pu\nBanmauk ah KIA le PDF fonh in kahdohnak an tuah, SAC ralkap 61 an thi\nNaypyitaw thonginn ah kuat a simi State Counselor Aung San Suu Gyi thong zulhphung ning tein an ṭhutdir ter\nKhin Oo peng, Ba O khuami 50 hren an si


2010 Le 2015 Ah Tiah Ithimhnak Voi 2 A Um Hnu Ah Atu Kum 2020 Ahhin A Voi 3nk Election Kan Phan Lai – Chin 11 News\n2010 Le 2015 Ah Tiah Ithimhnak Voi 2 A Um Hnu Ah Atu Kum 2020 Ahhin A Voi 3nk Election Kan Phan Lai\nPosted By: Chin News June 17, 2020\nCatialtu: Zasang Cinzah\n2010 le 2015 ah tiah ithimhnak voi 2 a um hnu ah atu kum 2020 ahhin a voi 3nk election kan phan lai. Tutan election ah a lut hnga dingmi candidate an iphawt ning zoh tikah 2010 le 2015 lio nakin a von idang sup. A vun idang nak zawnte cu, aa pe hnga dingmi Candidates pawl nih phaisa a umnak rim hmimh in icuhnak hmunhma an kawl hi a si.\nThantlang in Pyithu Hluttaw le Amyotha Hluttaw seat 2 nakin “Chin State Hluttaw No.1 le No.2” hi an duh deuh. Zeiruangah? Pyithu Hluttaw le Amyotha Hluttaw MP cu Zikhnawh le Lakphakti dinnak petu an um lonak hmun, Naypyidaw lei ah an va kal a hau. Cucu mi zeimaw nih an huam ti lo.\nThantlang peng aiawh/Pyithu Hluttaw le Chin State pi aiawh/Amyotha hluttaw cu “Naypyidaw” ah zung a kai dingmi an si. An rian hi rian sang ngai a si. Rian biapi ngai zong a si fawn. Asinain Naypyidaw ah va kal i, khual bantuk in va um le chawva lei in miak hmuh lonak hmun a si caah minung tampi nih an hrial deuh. Mahhi tulio election boruak ah a von lang pah ngaimi pakhat a si.\nZeiruangah Chin State Hluttaw No.1 le No.2 cu an duh? Hi hmun ahcun cabuai tang ah sui/gold a chuahnak hmun a si. Inn hmun kong ah maw, Lo kong ah maw, Dawr tuahnak kong ah maw, mawtawka lam kong ah maw, a phun phun kong ahhin Chinmi nih zung/office lei an kal paoh ah Phaisa fun te, a hme maw a ngan iken lo hrim in, kal a ngah lohnak hmun ah a tthu dingmi an si. Cucaah, thlafatin te, nifatin te cabuai tang ah Phaisa funte an char dingmi a tuakmi caahcun, ahodah Naypyidaw lei kal cu a huam lai?


PDF Nih Ralkap Mawtor An Kah Hoi - News and Media\nPDF Nih Ralkap Mawtor An Kah Hoi\nJuly 5, 2021 admin MYANMAR 0\nKhuami cheukhat hna nih ralkap hi minung 10000 nizan ah khan Kawlin Township, Sagaing Region an thi tiah an chim. Kokol Kone Village, Shwebo Road pawng ah hin kahdohnak a um. Ralkap mawtor 3 an kah hna tiah an chim. Asinain Collin PDF pali a si tiah an chim. PDF minung 2 an thi i a thimi hna hi Kawlin an si. Former Kawlin People’s Parliamentary representative.\nU Myo Zaw Aung zong nizan kah dohnak ah a thi tiah Facebook page ah a tial. Myanmar Now zeihmanh an theiter rih lo. U Myo Zaw Aung zong nih minung 3 an thi i a thimi hna caah upatnak kan pek hna tiah a chim. U Myo Zaw Aung nih ka ngaih chia tuk hringhran. Annih cu ka unau bantuk an si tiah a tial. Hlawh tlinnak kan hmu hlan tiang ka ngol lai lo tiah a chim. Kawlin-Rwebo road i an i kahdohnak a ruang cu.\nJune 2 lio ah Kawlin Township pawng Thit Seint Kone village ah an i kah ralkap lei tamtuk a hliamhma caah ralkap lei nih an kah doh than hi si. July 2th zong ah khan Kawlin in Thit Seint Kone ah an i kah doh than. Collin khua mi hna nih social media cu ralkap nih inn an kah i caah minu 2 an hliam hma tiah a chim. Kawlin ah an i kah lio ah ah hin Kawlin PDF nih mipi hna cu leng chuak lo innchung ah um ding in an fial hna.\nKhua mi hna nih Kachin Free North Yatmadaw (KIA) le Kawlin PDF nih Kawlin Township ah ralkap an kah hna tiah an chim. Kawlin Township lawng ah si loin Sagaing Region, Katha and Htee Chint Township zong ah PDF le KIA nih ralkap cu an kah thiam thiam tiah PDF nih a thei ter. KIA News and Information Department Responsible General Naw Bu nih the KIO Central hi PDFs he an tuan ti kho tiah a chim.\nThantlang Ah Palek Dalaan Pakhat Kah Asi\nTutan Thawngpang Hi A Dikmi A Si